সম্ভাব্য খাদ্য সংকট মোকাবিলায় সর্বাত্মক কর্মসূচি নিয়েছে সরকার: কৃষিমন্ত্রী সম্ভাব্য খাদ্য সংকট মোকাবিলায় সর্বাত্মক কর্মসূচি নিয়েছে সরকার: কৃষিমন্ত্রী – BdNewsBook\nসম্ভাব্য খাদ্য সংকট মোকাবিলায় সর্বাত্মক কর্মসূচি নিয়েছে সরকার: কৃষিমন্ত্রী\nকৃষিমন্ত্রী ড. আব্দুর রাজ্জাক বলেছেন, বৈশ্বিক মহামারি করোনার প্রভাবে সম্ভাব্য খাদ্য সংকট মোকাবিলা করতে সরকার সর্বাত্মক কর্মসূচি গ্রহণ করেছে। তিনি বলেন, করোনার দুর্যোগময় পরিস্থিতিতে সারা বিশ্বের সাথে বাংলাদেশ ও এদেশের কৃষকরাও বিরূপ পরিস্থিতির মুখোমুখি। এটি মোকাবিলায় সরকার কৃষি খাতে সর্বোচ্চ গুরুত্ব দিয়ে ভর্তুকিসহ নানা প্রণোদনা দিয়ে যাচ্ছে।\nরোববার (৫ জুলাই) সকালে তাঁর রাজধানীর সরকারি বাসভবন থেকে অ্যামেরিকান চেম্বার অব কমার্স (অ্যামচ্যাম) বাংলাদেশ কর্তৃক কোভিড-১৯-এর কারণে ক্ষতিগ্রস্ত প্রাস্তিক কৃষকের মাঝে সহায়তা কার্যক্রম অনলাইনে উদ্বোধনকালে এ কথা বলেন।\nঅ্যামচ্যাম সভাপতি সৈয়দ এরশাদ আহমেদের সভাপতিত্বে অনুষ্ঠানে আরও বক্তব্য রাখেন সিরাজগঞ্জ-২ আসনের সংসদ সদস্য ডা. হাবিবে মিল্লাত মুন্না, মার্কিন রাষ্ট্রদূত আর্ল রবার্ট মিলার, সিরাজগঞ্জের জেলা প্রশাসক ড. ফারুক আহমেদ। অনুষ্ঠানটি সঞ্চালনা করেন অ্যামচ্যামের সহ-সভাপতি সৈয়দ মোহাম্মদ কামাল।\nকৃষিমন্ত্রী বলেন, করোনার কারণে সম্ভাব্য খাদ্য সংকট মোকাবিলা করতে হলে খাদ্য উৎপাদন আরও অনেক বাড়াতে হবে। সে লক্ষ্যে কৃষি মন্ত্রণালয় নিরলসভাবে কাজ করছে। যাতে করে দেশে খাদ্যের কোন ঘাটতি না হয়, খাদ্য আমদানি করতে না হয়। বরং দেশের চাহিদা মিটিয়ে বিশ্বের সম্ভাব্য খাদ্য সংকটে আর্ত মানবতার সেবায় বাংলাদেশ যাতে তার উদ্বৃত্ত খাদ্যশস্য নিয়ে সহযোগিতা করতে পারে।\nতিনি আরও বলেন, প্রধানমন্ত্রী শেখ হাসিনার নির্দেশনায় কৃষি মন্ত্রণালয়ের সময়োপযোগী সিদ্ধান্ত গ্রহণ ও বাস্তবায়নের ফলে করোনা দুর্যোগের মাঝেও লক্ষ্যমাত্রার অধিক বোরো ফসল সংগ্রহ করা সম্ভব হয়েছে। ইতোমধ্যে মাঠ পর্যায়ে আউশ ধান বীজ, আমন ধান বীজ ও পাট বীজ কৃষকদের মাঝে সুষ্ঠুভাবে বিতরণ করা হয়েছে। আমন ও রবি মৌসুমে উৎপাদন বাড়াতে উদ্যোগ নেয়া হচ্ছে।\nকৃষিমন্ত্রী বলেন, বাংলাদেশের কৃষি উন্নয়নে যুক্তরাষ্ট্র সরকার সব সময়ই সহযোগিতা করে আসছে। অ্যামচ্যামের এই কর্মসূচি এ সম্পর্ককে আরও সুদৃঢ় করবে। সিরাজগঞ্জের বন্যা কবলিত এলাকার কৃষকরা এ কর্মসূচির মাধ্যমে উপকৃত হবেন। কৃষিমন্ত্রী এসময় যুক্তরাষ্ট্র সরকার ও অ্যামেরিকান চেম্বার অব কমার্সকে (অ্যামচ্যাম) ধন্যবাদ জানান।\nআরও পড়ুন : করোনায় নতুন মৃত্যু ৫৫, আক্রান্ত ২৭৩৮\nঅ্যামচ্যাম নিজস্ব সদস্যদের স্বতঃস্ফূর্ত সমর্থন ও সহায়তার ভিত্তিতে সাজিদা ফাউন্ডেশনের সাথে যৌথ উদ্যোগে এই কর্মসূচি গ্রহণ করেছে। কর্মসূচির আওতায় সিরাজগঞ্জের মোট ১ হাজার কৃষক ও তাঁদের পরিবারকে আর্থিক সহায়তা তথা অনুদান দেয়া হচ্ছে, যাতে তাঁরা কৃষি কাজে বিনিয়োগের পাশাপাশি জীবিকা উপার্জনের টেকসই উপায় খুঁজে পান।


উন্নয়ন সাংবাদিকতা ও গণমাধ্যম - CNNEWS24.COM\nউন্নয়ন সাংবাদিকতা ও গণমাধ্যম\nজুলাই ২৭, ২০১৭ by Md Mosarof Hossen Rayhan\n‘ব্যাড নিউজ ইজ গুড নিউজ’ ধারণাটি বাংলাদেশের সাংবাদিকতা জগতে খুব বেশি অনুসৃত ও অদ্যাবধি পালিত। দেশের সংবাদ মাধ্যমগুলো একটি ইস্যুকে ‘হট কেক’ হিসেবে দেখতে চায় এবং সাধারণ জনগণকে সেভাবে ভাবাতে চায়। খেয়াল করলে দেখা যাবে, যখন রাজন হত্যা হলো, তারপর বেশ কিছুদিন শিশু নির্যাতনকে গুরুত্ব দিয়ে সংবাদ প্রচার-প্রকাশ হয়েছে। রানা প্লাজা ধসের পর দেশের কোন বিল্ডিংয়ে চিড় আছে, কোনটা আগামী দিনে ফেটে যাবে, এমন সংবাদে পরিপূর্ণ ছিল। রডের বদলে বাঁশ ব্যবহার এখন বন্ধ হয়ে যায়নি। আবার শিক্ষকদের হাতে ছাত্রীদের সম্ভ্রম এখনো নষ্ট হয়। কিন্তু এখন সংবাদ মাধ্যমগুলো আমাদের তা ভাবাতে চায় না। একটি বড় ঘটনার পর সংবাদ মাধ্যমগুলোর কাজ হয়ে পড়ে সমজাতীয় সংবাদ খুঁজে বের করা। কিন্তু এসব সংবাদের কোনো ঘটনাই উন্নয়নমূলক বা গুড নিউজ নয়।\nপশ্চিমা বা উন্নত দেশের সাংবাদিকতার চর্চায় ব্যাড নিউজকে গুড নিউজ হিসেবে বিবেচনা করা হয়। কারণ সেখানে উন্নয়নের জন্য সাংবাদিকতা করার প্রয়োজন পড়ে না। বরং কোনো অনিয়ম বা ব্যাড ইভেন্ট ঘটলে জনগণকে সে বিষয়ে তথ্য সরবরাহ করে সরকারকে চাপে রেখে নিয়ম মানতে বাধ্য করানোর কাজটা এই সাংবাদিকতায় করা হয়। উন্নয়নশীল তথা তৃতীয় বিশ্বের দেশগুলোয় সাংবাদিকতার ধরন কেমন হওয়া উচিত বা সাংবাদিকতা জাতিগত উন্নয়নে কতটুকু ভূমিকা রাখতে পারে, তা অনেক আগেই ভেবে দেখা দরকার ছিল। সুশাসন ও গণতন্ত্র উন্নয়নের চাবিকাঠি এবং সুশাসন রক্ষায় গণমাধ্যম প্রধান সহায়ক বলে এতদিন যে বুলি আওড়ানো হয়েছে, তাতে কতটুকু গণতন্ত্র প্রতিষ্ঠা হয়েছে আর কতটুকু উন্নয়ন নিশ্চিত হয়েছে?\nবাকস্বাধীনতার নিশ্চয়তাদানে বাংলাদেশে ঠিক কতগুলো গণমাধ্যম দরকার বা গণমাধ্যম কি আসলেই বাকস্বাধীনতার নিশ্চয়তার জন্য আবশ্যক? দেশে গণমাধ্যমের সংখ্যা বেড়েছে, বেড়েছে সংবাদভিত্তিক মাধ্যমও। বাকস্বাধীনতার নিশ্চয়তা কতটুকু বেড়েছে? প্রান্তিক জনগোষ্ঠীর কথা কতটুকু শুনতে পাই? কৃষি বিষয়ে আলোচনায় কৃষকের বা স্বাস্থ্য জিজ্ঞাসায় কতজন রোগীর বক্তব্য শুনতে পারি? গণমাধ্যম বেড়েছে, ঢঙ বেড়েছে সংবাদ পরিবেশনের, কিন্তু সেই বস্তা পচা পুরনো কথার পরিবর্তন ঘটেনি। এত সংবাদভিত্তিক চ্যানেল বেড়েছে, কিন্তু সংবাদের বৈচিত্র্য কি আছে? কতগুলো সংবাদের প্রতিক্রিয়ার ফলে উন্নয়ন ত্বরান্বিত হচ্ছে? নাকি আশ্বাসের বাণী রাজনৈতিক মঞ্চ থেকে টকশোর টেবিলে ঝরে পড়ছে? আর সম্পাদক ছোটেন অমুক বিশেষজ্ঞকে টাইমটা জানিয়ে দিয়ে বিজ্ঞাপনদাতাকে দর্শক ধরার আশ্বাস দিতে।\nগণমাধ্যম আজ যেমন জনগণের কথা চিন্তা করে না, তেমনি দায়বদ্ধতার সাংবাদিকতাও দেখা যায় না। সব চ্যানেলে একই ধরনের সংবাদ। তাতে ঘটনা বেশি, কিন্তু তা সাধারণের প্রয়োজন কম। ফলে গণমাধ্যমে বাকস্বাধীনতার নিশ্চয়তা রক্ষা হচ্ছে না। সাংবাদিকতায় সাংবাদিকের মন্তব্য বা পক্ষপাতিত্ব নীতিবহির্ভূত। কিন্তু জাতিগত উন্নয়নে উন্নয়ন সাংবাদিকতার প্রয়োজন কতটা, তা বাংলাদেশের প্রেক্ষাপটে কেউ বুঝতে চায় না। মালিকপক্ষ মুনাফা খোঁজে, কর্মী বাহিনী পেশাকে গুরুত্ব দেয় আর রাজনীতিবিদরা গণমাধ্যমকে ঢাল হিসেবে ব্যবহার করেন।\nঅথচ বিপুল সম্ভাবনার এ বাংলাদেশে একটি গণমাধ্যম যদি সঠিক অবস্থানে থেকে দায়িত্ব পালন করে, তাহলে অংশগ্রহণমূলক যে উন্নয়নের কথা বলা হয়, তা শুরু হবে। তৃতীয় বিশ্বে গণমাধ্যমের কাজটা সন্তানের প্রতি মা-বাবার মতো। জনগণকে সার্বক্ষণিক নিয়ন্ত্রণে রাখা। উন্নয়নের চলকগুলো সাধারণের আলোচনায় নিয়ে আসা। সরকারের নজরে আসে, তেমন সুযোগ তৈরি করতে সাহায্য করা, জাতিগত উন্নয়নে জাতীয়-আন্তর্জাতিক সব সুবিধা পাওয়ার জন্য তথ্য সরবরাহ করা এবং তা রক্ষণাবেক্ষণে সচেতনতা তৈরি করা।\nব্যাড নিউজ একটি চ্যানেলের জন্য অবশ্যই গুড নিউজ, কিন্তু একটি উন্নয়নশীল দেশের জন্য গুড নিউজ বা উন্নয়ন সাংবাদিকতার প্রয়োজন আরো বেশি।\nPrevমণিরামপুরে বন্যা পরিস্থিতির চরম অবনতি অর্ধশতাধিক শিক্ষা প্রতিষ্ঠান বন্ধ ঘোষণা বানভাসীরা টোঙ ঘর বেঁধে রাস্তায়\nNextবীমা গ্রাহকের মিলিয়ন ডলার আত্মসাৎ, কাঠগড়ায় এজেন্ট


Income learning methods: আপনার নোকিয়া ফোনের ভুলে যাওয়া Security Code কিভাবে USB ক্যাবলের মাধ্যমে ফিরে পাবেন?\nআপনার নোকিয়া ফোনের ভুলে যাওয়া Security Code কিভাবে USB ক্যাবলের মাধ্যমে ফিরে পাবেন?\n0 comments 12:46 PM Posted by Kamal Hossain\nঅনেক ক্ষেত্রে নিরাপত্তার কারনে সিকিউরিটি কোডের প্রয়োজন হয়। নোকিয়া ফোনে ডিফল্ড ভাবে ১২৩৪৫ সিকিউরিটি কোড দেয়া থাকে। যা আমরা অনেকেই জানি। সুতরাং ফোনের সিক্রেটের জন্য সিকিউরিটি কোডটি পরিবর্তন করার প্রয়োজন হয়। যারা এই অপশনস্ টা ব্যাবহার করে থাকি, তারা প্রত্যেকেই সিকিউরিটি কোডটি পরিবর্তন করি। কিন্তু বেশ কিছু দিন পর আমরা সেই সিকিউরিটি কোডটি সহজেই ভুলে যাই। তারপর থেকে শুরু হয় সমস্যার। কোডটি রিসেট করতে অথবা ফ্লাস দিতে যেতে হয় বিভিন্ন মোবাইল সার্ভিসিং পয়েন্টে। গুনতে হয় ৫০-১৫০ টাকা কিংবা তারও বেশী।\nঅথচ, কোন টাকা ছাড়াই আপনার পার্সোনাল কম্পিউটারে একটি সফট্ওয়্যার এর মাধ্যমে আপনি সহজেই এই সমস্যাটির সমাধান করতে পারেন। প্রয়োজন শুধু মাত্র একটি সফট্ওয়্যার এবং আপনার নোকিয়া ফোনের ক্যাবল ও পিসি অথবা ল্যাপটপ।\nআসুন দেখে নেই কিভাবে আপনি উক্ত কাজটি পুরোপুরি সম্পন্ন করবেন:- প্রথমে আপনি নিচের লিংক থেকে সফটওয়্যারটি ডাউনলোড করে নিন।\nআপনার কম্পিউটারে যদি Pc Suite ইনস্টল থাকে, তাহলে Pc Suite এর প্রোগ্রামটি কে Exit করে দিন, এমনকি Taskbar থেকেও।\n[ANT]-Simple সফটওয়্যারটি ডাউনলোড শেষ হলে এটাকে Extract করে নিন। এবং Simple.exe ফাইলটি run করান। এবার Usb ক্যাবল দিয়ে আপনার মোবাইল কে কম্পিউটারের সাথে যুক্ত করুন। মোবাইলে কানেকশন টাইপ কিন্তু Pc Suite মোডে রাখতে ভুলবেন না যেন।\nযাইহোক, উক্ত প্রোগ্রামের Main ট্যাব থেকে নিচের Check এ ক্লিক করুন। তারপর আপনার IMEI number and model সম্পর্কে তথ্য সেখানে দেখতে পাবেন। যদি না দেখতে পান তাহলে বুঝতে হবে আপনার ফোনটি সঠিকভাবে পিসিতে কানেক্ট পায়নি। অন্য কোন Usb Port এ লাগিয়ে কানেক্ট করুন। তারপর চিত্র:-১, অনুযায়ী Normal সিলেক্ট করে Get এ ক্লিক করুন।\nএবার Service ট্যাবে ক্লিক করুন। এবং সেখান থেকে User code এর Get এ ক্লিক করুন ঠিক নিচের চিত্র:-২ নং এর মত করে।\nতারপর আপনি অপর অংশে আপনার ভূলে যাওয়া সিকিউরিটি কোডটি দেখতে পাবেন। আশা করছি বিষয়টি বুঝাতে পেরেছি।


বিএনপি নেতার মামলার আসামি ডিসি-ইউএনও-অ্যাসিল্যান্ড | 979709 | কালের কণ্ঠ | kalerkantho\n২০ কোটি টাকার জমি উদ্ধারের জেরে\nবিএনপি নেতার মামলার আসামি ডিসি-ইউএনও-অ্যাসিল্যান্ড\n২৬ নভেম্বর, ২০২০ ১৮:২০ | পড়া যাবে ৪ মিনিটে\nটাঙ্গাইলের মির্জাপুরে প্রায় ২০ কোটি টাকার ৮৬ শতাংশ সরকারি জমি উদ্ধার করে বিএনপি নেতার করা মামলার আসামি হয়েছেন টাঙ্গাইলের জেলা প্রশাসক ড. মো. আতাউল গনি, মির্জাপুর উপজেলা নির্বাহী কর্মকর্তা মো. আবদুল মালেক ও উপজেলা সহকারী কমিশনার (ভূমি) মো. জোবায়ের হোসেন। গত ১৬ সেপ্টেম্বর বিএনপি নেতা ফিরোজ হায়দার খান আদালত অবমাননার অভিযোগ এনে হাইকোর্টে তাদের বিরুদ্ধে এই মামলা দায়ের করেন। বৃহস্পতিবার দুপুরে উপজেলা নির্বাহী কর্মকর্তা মো. আবদুল মালেক বিষয়টি নিশ্চিত করেছেন।\nজানা গেছে, মির্জাপুর গোড়াই শিল্পাঞ্চলের নাজিরপাড়া এলাকায় সিএস খতিয়ান ৩০৯, এসএ খতিয়ান ইজা-১ ও ২৮৬১ নম্বর দাগে ৮৪ শতাংশ সরকারি পুকুর রয়েছে। এ ছাড়া ২ নম্বর খতিয়ানে ৩৩০০ নম্বর দাগে সড়ক ও জনপথ বিভাগের ৬ শতাংশ জমি রয়েছে। এই জমি করটিয়া জমিদার ওয়াজেদ আলী খান পন্নীর কাছ থেকে ১৯৪১ ও ১৯৪২ সালে গোড়াই এলাকার ওয়াজেদ আলীর ছেলে আব্দুল মান্নান জমিদারী পত্তন নেন। পরবর্তীতে টাঙ্গাইল জেলা ইটভাটা মালিক সমিতির সভাপতি বিএনপি নেতা ফিরোজ হায়দার খান ২০০৭ সালে ১৯ জুলাই মির্জাপুর রেজিস্ট্রি অফিসে আব্দুল মান্নানের স্ত্রী জেবুননেছার কাছ থেকে ২৪১১ ও ২৪১২ নম্বর দলিল মূলে ক্রয় করেন। পরে এলার্ট নোটিশের (ল্যান্ড ট্রান্সফার) মাধ্যমে মির্জাপুর উপজেলা সহকারী কমিশনার (ভূমি) অফিস থেকে ৭৩/২০০৭/০৮ ও ৭৪/২০০৭/০৮ নম্বরে নিজ নামে দুটি নামজারি করেন। নিজ নামে নামজারি করাতে পারলেও খাজনা প্রদানের জন্য হোল্ডিং চালু করতে পারেননি ফিরোজ হায়দার খান।\nচলমান জরিপে ফিরোজ হায়দার খানের নামে জমিটি মাঠ জরিপে রেকর্ড হয়। পরবর্তীতে উক্ত রেকর্ডের বিরুদ্ধে সরকার পক্ষ টাঙ্গাইল জোনাল সেটেল্টমেন্ট অফিসে আপত্তি (১১৮০৪/০৯) দাখিন করেন। আপত্তির প্রেক্ষিতে জোনাল সেটেল্টমেন্ট অফিস ফিরোজ হায়দারের নামে রেকর্ড বাতিল পূর্ব ১৪/০৬/২০১০/৮৩৮(৪) নম্বর স্মারকে পূনরায় শুনানির আদেশ দেন। ফিরোজ হায়দার খান শুনানিতে উপস্থিত না হয়ে টাঙ্গাইলের জোনাল সেটেল্টমেন্ট কর্মকর্তা মাহবুবা হাসনাতের বিরুদ্ধে হাইকোর্টে ৫৭৯১/২০১০ রিট পিটিশন দায়ের করেন। রিট পিটিশনের প্রেক্ষিতে হাইকোর্ট পুণরায় শুনানির চিঠির কার্যক্রম স্থগিত করেন। সেইসাথে উক্ত পুকুর ফিরোজ হায়দার খানকে ভোগ করার নির্দেশ দেন হাইকোর্ট।\nসারা দেশে করোনা মহামারি আকার ধারণ করলে মির্জাপুর উপজেলা প্রশাসনের বেশিরভাগ কার্যক্রম করোনা কেন্দ্রীক হয়ে পড়ে। এ সুযোগে ফিরোজ হায়দার খান রাতের আঁধারে পুকুরে মাটি ভরাট করে শ্রেণি পরিবর্তনের কাজ শুরু করেন। এ ছাড়া পুকুরের চারপাশে প্রাচীর নির্মাণ করেন। বিষয়টি জানতে পেয়ে উপজেলা প্রশাসনের লোকজন ঘটনাস্থলে গিয়ে তার কাজ বন্ধ করেন এবং সরকারি মালিকানা পুকুর সাইনবোর্ড ঝুলিয়ে দেন।\nপরবর্তীতে ঊর্ধ্বতন কর্তৃপক্ষের নির্দেশে উপজেলা প্রশাসন পুকুরের চারপাশের প্রাচীর ভেঙে ভেকু মেশিন দিয়ে মাটি সরিয়ে পুনরায় পুকুরে পরিণত করেন। উক্ত পুকুরটি সায়রাত রেজিস্টার (জনসাধারণের জন্য উন্মুক্ত) ভুক্ত।\nবিএনপি নেতা ফিরোজ হায়দার খানের সঙ্গে মুঠোফোনে একাধিকবার যোগাযোগ করার চেষ্টা করেও সম্ভব হয়নি।\nউপজেলা সহকারী কমিশনার (ভূমি) মো. জোবায়ের হোসেন জানান, ২০১৩ সালে হাইকোর্টের একটি আদেশ আছে তাতে বলা আছে কোনো জলাধার ভরাট করা যাবে না। ফিরোজ হায়দার খান সেই আইন আমান্য করেছেন। আমরা তার বিরুদ্ধে আইন অনুযায়ী ব্যবস্থা নিয়েছি।\nউপজেলা নির্বাহী কর্মকর্তা মো. আবদুল মালেক বলেন, ফিরোজ হায়দার খানের বিরুদ্ধে প্রশাসনের পক্ষ থেকে যাথাযথ ব্যবস্থা নেয়া হবে।\nটাঙ্গাইলের জলো প্রশাসক ড. মো. আতাউল গনির সঙ্গে কথা হলে তিনি বলেন, প্রশাসন জনসার্থে রাষ্ট্রের পক্ষে কাজ করছে। ফিরোজ হায়দার খান উচ্চ আদালতকে ভুল বুঝিয়ে অন্যায়ভাবে ব্যবহার করে কোটি কোটি টাকার সরকারি সম্পত্তি আত্মসাত করার চেষ্টা করছেন।


বছরে পদ্মাসেতু থেকে টোল আসবে ১৬০৪ কোটি টাকা - বাংলা একাত্তর বছরে পদ্মাসেতু থেকে টোল আসবে ১৬০৪ কোটি টাকা - বাংলা একাত্তর\nসোমবার, ২৭ Jun ২০২২, ০৩:২৮ অপরাহ্ন\nবছরে পদ্মাসেতু থেকে টোল আসবে ১৬০৪ কোটি টাকা\nবাংলা একাত্তর ডেস্কঃ স্বপ্নের পদ্মা সেতু। উদ্বোধন হতে যাচ্ছে ২৫জুন পদ্মা সেতু। আপনি কি জানেন পদ্মা সেতু থেকে কত টোল আসতে পারে? আর মাসেই বা কেমন টোল আসতে পারে। পদ্মাসেতু থেকে মাসে টোল আদায়ের লক্ষ্যমাত্রা নির্ধারণ করা হয়েছে ১৩৩ কোটি ৬৬ লাখ টাকা। এছাড়া পদ্মাসেতু থেকে বছরে টোল আসবে ১৬০৪ কোটি টাকা ( ১ হাজার ৬০৩ কোটি ৯৭ লাখ টাকা)।\nজানা যায়, এ টাকা দিয়ে সেতুর রক্ষণাবেক্ষণ ছাড়াও নির্মাণ খরচের ঋণ পরিশোধ করবে বাংলাদেশ সেতু কর্তৃপক্ষ। কোনো উন্নয়ন সহযোগী বা প্রতিষ্ঠানকে নয়, স্বয়ং বাংলাদেশ সরকারকে ৩৫ বছরে সুদসহ ৩৬ হাজার কোটি টাকা পরিশোধ করবে সেতু কর্তৃপক্ষ।\nএই টোল নিয়ে জাগোনিউজ২৪ডটকম ‘পদ্মাসেতু থেকে বছরে টোল আসবে ১৬০৪ কোটি’ নামে একটি প্রতিবেদন প্রকাশ করেছেন অনলাইনে। প্রতিবেদনটি করেছেন মফিজুল সাদিক।\nপ্রতিবেদনে বলা হয়েছে, বাংলাদেশ সেতু কর্তৃপক্ষ জানায়, বাংলাদেশ সরকারের নিজস্ব অর্থায়নে ৩০ হাজার ১৯৩ কোটি ৩৯ লাখ টাকা ব্যয়ে পদ্মা বহুমুখী সেতু নির্মিত। এর পুরোটাই সরকারের কাছ থেকে বাংলাদেশ সেতু কর্তৃপক্ষ ঋণ হিসেবে গ্রহণ করেছে। চুক্তির অনুচ্ছেদ ২ মোতাবেক ঋণের অর্থ প্রকল্প সমাপ্তির পর বার্ষিক ১ শতাংশ হারে সুদসহ ৩৫ বছরে ১৪০ কিস্তিতে পরিশোধ করতে হবে। এছাড়া নকশা প্রণয়নের সময় নেওয়া ২১১ কোটি টাকার বিপরীতে ৩৪০ কোটি টাকা পরিশোধ করতে হবে ।\nএ বিষয়ে সড়ক পরিবহন ও সেতুমন্ত্রী ওবায়দুল কাদের জাগোনিউজ২৪ডটকমকে বলেন, সেতু নির্মাণে বাংলাদেশ সেতু কর্তৃপক্ষ সরকারের কাছ থেকে ঋণ নিয়েছে। আগামী ৩৫ বছরে সরকারকে সুদে আসলে ৩৬ হাজার কোটি টাকা পরিশোধ করতে হবে।\nবাংলাদেশ সেতু কর্তৃপক্ষ আরও জানায়, বর্তমানে ফেরি পারাপারের বিদ্যমান টোল হারকে ভিত্তি ধরে সর্বোচ্চ ৫০ শতাংশ বৃদ্ধি করে টোল নির্ধারণ করা হয়েছে। বিআইডব্লিউটিসির মাধ্যমে মাওয়া-জাজিরা রুটে ফেরিতে বর্তমানে চলাচলকারী যানবাহনের (নভেম্বর ২০২০ এর তথ্য অনুযায়ী) আদায়কৃত টোল হার অনুযায়ী মাসে ৫ কোটি ৬০ লাখ টাকা, বছরে ৬৭ কোটি ২০ লাখ টাকা আদায় হয়। এর দেড়গুণ হলে মাসে ৮ কোটি ৬৫ লাখ টাকা হিসেবে বছরে ১০৩ কোটি ৮৫ লাখ টাকা টোল আদায় হওয়ার কথা।\nজাগোনিউজ২৪ডটকমের প্রতিবেদনে আরও বলা হয়, সূত্র জানায়, অর্থ বিভাগ এবং বাংলাদেশ সেতু কর্তৃপক্ষের মধ্যে সম্পাদিত ঋণ চুক্তিতে উল্লিখিত ৩৫ বছর মেয়াদি লোন রিপেমেন্ট সিডিউল অনুযায়ী, সেতুতে যানবাহন চলাচলের প্রথম বছরেই ৫৯৬ কোটি ৮৮ লাখ টাকা ঋণ পরিশোধ করতে হবে। এটা ধীরে ধীরে বৃদ্ধি পেয়ে কোনো কোনো বছর ১ হাজার ৪৭৫ কোটি টাকা পর্যন্ত পরিশোধ করতে হবে। তাছাড়া সেতুর রক্ষণাবেক্ষণ ও পরিচালন ব্যয়, নদীশাসন, ভ্যাট ও ট্যাক্স পরিশোধ সবই করতে হবে টোলের টাকা থেকে। টোল আদায়ের ক্ষেত্রে এসব বিষয় বিবেচনা করা হয়েছে।\nবাংলাদেশ সেতু কর্তৃপক্ষের নির্বাহী পরিচালক (সচিব) মো. মনজুর হোসেন জাগোনিউজকে২৪ডটকমকে বলেন, আমরা সরকারের সঙ্গে ঋণচুক্তি করে পদ্মাসেতু বাস্তবায়ন করেছি। সুদসহ সরকারকে এই ঋণ পরিশোধ করতে হবে যা টোল আদায় থেকে আসবে। সরকারের কাছে আমাদের ঋণ, ফেরির ভাড়া ও বিশেষজ্ঞদের মতামতের ভিত্তিতেই টোল হার নির্ধারণ করা হয়েছে।


পরকীয়া প্রেমের ১০টি বিস্ময়কর সত্য, যা চমকে দেবে | Aponar Doctor\nমানুষ যখন তাঁর সঙ্গীকে আর ভালোবাসতে পারে না, তখনই সে প্রতারণা করে! কিন্তু আসলেই কি তাই? Rutgers University study-এর একটি গবেষণায় দেখা গিয়েছে যে ৫৬% পুরুষ স্ত্রীর সাথে ভালো সম্পর্ক ও সুন্দর দাম্পত্য জীবন থাকার পরও অন্য নারীর সাথে পরকীয়া যৌন সম্পর্ক গড়ে তোলেন। হ্যাঁ, দাম্পত্যে প্রতারণার ব্যাপারে এমন অনেক কিছুই আছে যা আসলে আমরা ভুল জানি। চলুন, জানি এমন ১০টি সত্য, যেগুলো নিঃসন্দেহে আপনাকে ভীষণ বিস্মিত করবে।


!! বাবা আছে !! — মোহাম্মদ মঈনুল ইসলাম – News Vision BD\n/ সাহিত্য / !! বাবা আছে !! — মোহাম্মদ মঈনুল ইসলাম\n!! বাবা আছে !! — মোহাম্মদ মঈনুল ইসলাম\nপ্রকাশিতঃ ৮:১২ অপরাহ্ণ, মে ২৫, ২০১৮\nপ্রথম কথোপকথন — জাহানুর ইসলাম\nমোঃ আনোয়ার হোসেন ফারুক’র একগুচ্ছ ছড়া


সিলেটে উন্নতি হলেও বন্যা, ছড়াতে পারে কয়েক জেলায়..!\nতিন দিন দেশে বৃষ্টিপাতের প্রবণতা অব্যাহত, থাকতে পারে বলে জানিয়েছে আবহাওয়া অফিস। রংপুর, ময়মনসিংহ, খুলনা, বরিশাল, চট্টগ্রাম ও সিলেট বিভাগের অধিকাংশ জায়গায়, এবং ঢাকা ও রাজশাহী বিভাগের, কিছু জায়গায় হতে পারে ভারি বৃষ্টি।\nমঙ্গলবার এক পূর্বাভাসে এ তথ্য জানায় আবহাওয়া, অধিদপ্তর। পূর্বাভাসের তথ্য অনুযায়ী বাসস জানায়, রংপুর, খুলনা, বরিশাল ও চট্টগ্রাম বিভাগে মাঝারি ধরনের ভারি থেকে ভারি, বর্ষণের সম্ভাবনার কথা বলা হয়েছে। সারা দেশে দিন এবং রাতের তাপমাত্রা প্রায় অপরিবর্তিত, থাকতে পারে।\nএদিকে মঙ্গলবার বাংলাদেশ পানি, উন্নয়ন বোর্ডের (বাপাউবো) বন্যা পূর্বাভাস ও সতর্কীকরণ কেন্দ্র থেকে জানায়, দেশের উত্তর ও উত্তর-,পূর্বাঞ্চলের বন্যা পরিস্থিতি ধীরে ধীরে উন্নতির, দিকে যাচ্ছে। অন্যদিকে আজকের মধ্যে মধ্যাঞ্চলের শরীয়তপুর, ফরিদপুর, রাজবাড়ীতে বন্যা, দেখা দিতে পারে।\nবন্যা পূর্বাভাস ও সতর্কীকরণ, কেন্দ্রের নির্বাহী প্রকৌশলী মো. আরিফুজ্জামান ভূঁইয়া বলেন, আগামী ৪৮ ঘণ্টায় দেশের অভ্যন্তরে, এবং উজানের বিভিন্ন অংশে ভারি বর্ষণের সম্ভাবনা কম। তাই, আগামী ২৪ ঘণ্টায় দেশের উত্তর-পূর্বাঞ্চলের সিলেট, সুনামগঞ্জ, নেত্রকোনা, হবিগঞ্জ ও মৌলভীবাজর জেলায়, বন্যা পরিস্থিতি উন্নতি হতে পারে। অন্যদিকে, কিশোরগঞ্জ জেলায় বন্যা পরিস্থিতি অবনতি হতে পারে।\nতিনি বলেন, আগামী ২৪ ঘণ্টায় তিস্তা, নদীর পানি বিপৎসীমার কাছাকাছি অবস্থান করতে পারে। কালকের, মধ্যে শরীয়তপুর, ফরিদপুর ও রাজবাড়ী জেলার নিম্নাঞ্চলে বন্যা, পরিস্থিতি সৃষ্টি হতে পারে।\nপাউবো এক পূর্বাভাসে জানিয়েছে, দেশের আটটি নদীর, পানি ১৮টি পয়েন্টে বিপৎসীমার ওপর দিয়ে বইছে।,, এখন দেশের ১২টি জেলা বন্যা আক্রান্ত।


আম্ফানের রক্তচক্ষু বাংলার দিকে! জলোচ্ছ্বাসে প্লাবিত হতে পারে উপকূলের কতটা এলাকা - Bengali Oneindia\njust now আইপিএল ২০২০ : বোলারকে আম্পায়ারের স্লেজ, কেকেআর শিবিরের অদ্ভুত ঘটনা\n11 min ago ভোটে জিততে বাম-তৃণমূল বাংলায় জঙ্গিদের আশ্রয় দেয়, NIA গ্রেফতারি নিয়ে তোপ দিলীপের\n20 min ago ভোটব্যাঙ্কের রাজনীতির জন্যেই উগ্রপন্থীদের আঁতুড়ঘর রাজ্য! মমতাকে তোপ রাহুল সিনহার\n| Updated: Wed, May 20, 2020, 16:01 [IST]\nবেজে গিয়েছে গাঙ্গেয় পশ্চিমবঙ্গে আম্ফানের (কেউ কেউ এটিকে আমফান, উম্পুন, আমপান বলে সম্বোধন করছে) আগমনের ডঙ্কা! সকাল থেকেই ঝোড়ো হাওয়া ও প্রবল বৃষ্টির জেরে বাংলার একাধিক এলাকায় আকাশের রঙ কালো হয়ে এসেছে। এমন পরিস্থিতিতে পশ্চিমবঙ্গের উপকূলবর্তী এলাকা ঘিরে আশঙ্কার মেঘ জমাট হচ্ছে।\n২১ বছর পর ফের তাণ্ডবের আশঙ্কা!\n২১ বছর আগে বাংলা ও ওড়িশা একযোগে দেখেছিল ১৯৯৯ সালের 'সুপার সাইক্লোন'। অভূতপূ্র্ব সেই ঝড়ের ধ্বংসলীলা বহুদিন পর্যন্ত আতঙ্কে রেখেছিল দুটি রাজ্যের বাসিন্দাদের। আর এবার আম্ফানের তাণ্ডবলীলার দিকে তাকিয়ে প্রহর গুনছে রাজ্য।\nকখন আছড়ে পড়বে ঝড়?\n২০ মে বিকেল ৪ টে নাগাদ বাংলার বুকে আম্ফান আছড়ে পড়তে চলেছে বলে খবর। প্রবল ধ্বংসলীলার আশঙ্কায় বাংলা ও ওড়িশা দুটি রাজ্যেই প্রভূত বন্দোবস্ত করা হয়েছে।\nজলোচ্ছ্বাসে প্লাবনের আশঙ্কা!\nজানা গিয়েছ, সাইক্লোন আম্ফানের জেরে প্রবল জলোচ্ছ্বাস দেখা দিতে পারে। যার ফলে বাংলার উপকূল এলাকার ২৫ কিলোমিটার পর্যন্ত এলাকায় জল ঢুকে তা প্লবনের আকার নিতে পারে।\n২০ কিলোমিটার ঢেউ\nসমুদ্র যে আম্ফানের দাপটে ফুলে ফেঁপে উঠছে তা আবহবিদরা আগেই জানিয়েছেন। দুপুর ৩ টে নাগাদই আম্ফানের ল্যান্ডফল বাংলায় শুরু হয়ে যায়। এমন পরিস্থিতিতে শক্তিশালী এই ঘুর্ণিঝড়ের দাপটে ২০ ফুট পর্যন্ত জলোচ্ছ্বাস হতে পারে বলে আশঙ্কা। যার জেরে দীঘা সংলগ্ন বিস্তীর্ণ এলাকা প্লাবিত হওয়ার প্রবল আশঙ্কা দেখা যাচ্ছে।\ncyclone amphan west bengal india weather পশ্চিমবঙ্গ আবহাওয়া\nCyclone Amphan in west Bnegal can bring sea water to 25 kilomiter in coastal Area


বিরামপুরে ফাঁকা সড়কে দুর্ঘটনায় মোটরসাইকেল আরোহি নিহত ! - rangpur24\nমঙ্গলবার, ১৫ জুন ২০২১, ০৮:৩৫ পূর্বাহ্ন\nবিরামপুরে ফাঁকা সড়কে দুর্ঘটনায় মোটরসাইকেল আরোহি নিহত !\nদিনাজপুরের বিরামপুর উপজেলায় সড়ক দুর্ঘটনায় নজরুল ইসলাম(৩৯) নামে এক মেডিকেল রিপেজেনটিভ নিহত হয়েছেন। বিষয়টি নিশ্চিত করেছে বিরামপুর থানার ওনি সুমন কুমার মহন্ত।\nশনিবার(২৯ শে মে) বিকালে বিরামপুর – হাকিমপুর(হিলি) আ লিক সড়কে জোয়াল কামড়া আইসিটি স্কুল সংলগ্ন সড়কে এই দুর্ঘটনা ঘটে। নিহত নজরুল ইসলাম দিনাজপুরের নবাবগঞ্জ উপজেলার দামাইল গ্রামের নূরল ইসলামের পুত্র।\nপুলিশ ও স্থানীয়রা জানান, জোয়াল কামড়া আইসিটি স্কুল সংলগ্ন সড়কে হঠাৎ বিকট শব্দ শুনতে পায়, পরেক্ষনে দেখাতে পায় একটি লাল রঙের মোটরসাইকেল আরোহি ফাঁকা রাস্তায় গাছের সাথে ধাক্কা খেয়ে পড়ে যায় । এই সময় একটি অটোভ্যানে করে মোটসাইকেল আরোহি নজরুল ইসলামকে বিরামপুর স্বাস্থ্য কমপ্রেক্সে নিয়ে আসলে কর্তব্যরত ডাক্তার তাকে মৃত্যু ঘোষনা করেন।\nএ বিষয়ে স্বাস্থ্য কমপ্রেক্সের আরএমও ডাক্তার শোভন বলেন দুর্ঘনায় প্রচুর রক্তক্ষরনের জন্যই স্বাস্থ্য কমপ্রেক্সে আসার আগেই তার মৃত্যু হয়েছে।\nবিরামপুর থানার ওসি সুমন কুমার মহন্ত বলেন বিরামপুর – হাকিমপুর(হিলি) আ লিক সড়কে জোয়াল কামড়া আইসিটি স্কুল সংলগ্ন এলাকায় দুর্ঘটনা ঘটে এক জন মেডিকেল রিপেজেনটিভ নিহত হয়েছেন। তবে তার পরিবারের পক্ষ থেকে কোন অভিযোগ না থাকায় নিহতের লাশ স্বজনদেরকে কাছে হস্তান্তর করা হয়েছে।


Accreditation | Beacon Health Options\nবাড়ি / আমরা কারা / স্বীকৃতি\nআমাদের সংস্থার স্বীকৃতি আমাদের শ্রেষ্ঠত্বের মান। মান যত্নের বিতরণ এবং ব্যতিক্রমী ফলাফল ধারাবাহিকভাবে আমাদের জাতীয় স্বীকৃতি অর্জন করেছে।\nবেকন স্বাস্থ্য বিকল্পগুলি, ইনক। এবং বেকন স্বাস্থ্য কৌশলগুলি এলএলসি একটি মানসম্পন্ন আশ্বাসের জাতীয় কমিটির (এনসিকিউএ) থেকে পরিচালিত আচরণমূলক স্বাস্থ্য সংস্থা হিসাবে সম্পূর্ণ অনুমোদন গ্রহণ করে। স্বীকৃতিগুলির মধ্যে নিম্নলিখিত বেকন প্রবৃত্তি এবং পরিষেবা কেন্দ্র অন্তর্ভুক্ত রয়েছে:\nবীকন স্বাস্থ্য বিকল্পগুলি, ইনক। মিশিগান প্রবৃত্তি কেন্দ্রটি বাণিজ্যিক, মেডিকেড, মেডিকেয়ার এবং ব্যবসায়ের মার্কেটপ্লেস লাইনের জন্য সেপ্টেম্বর 21, 2021 এর মধ্যে\nবেকন স্বাস্থ্য বিকল্পগুলি, ইনক। ল্যাথাম, এনওয়াই এনগেজমেন্ট সেন্টার বাণিজ্যিক, মেডিকেড, মেডিকেয়ার এবং ব্যবসায়ের মার্কেটপ্লেস লাইনগুলির জন্য 16 নভেম্বর 2023 এর মধ্যে\nবাণিজ্যিক, মেডিকেড, মেডিকেয়ার এবং ব্যবসায়ের মার্কেটপ্লেস লাইনগুলির জন্য 14 নভেম্বর 2021 সালের মধ্যে বেকন স্বাস্থ্য কৌশলগুলি এলএলসি করুন\nযে পরিকল্পনাগুলি ধারাবাহিক মানের উন্নতির জন্য এনসিকিউএর কঠোর মানকে পূরণ করে তাদের তিন বছরের জন্য সম্পূর্ণ স্বীকৃতি প্রদান করা হয়।\nঅবশেষে, বীকন স্বাস্থ্য বিকল্পগুলি, ইনক। এবং বেকন স্বাস্থ্য কৌশলগুলি উভয়ই, এলএলসি একটি মান উন্নত সংস্থা (কিউআইও) -র মতো মেডিকেয়ার এবং মেডিকেড সার্ভিসেস (সিএমএস) কেন্দ্রের উপাধি রাখে।\nএনসিকিউএ এবং ইউআরএসি উভয় স্বীকৃতি হ'ল মানসম্পন্ন যত্ন প্রদানের আমাদের প্রতিশ্রুতির প্রতিশ্রুতি যা লোকদের স্বাস্থ্যকর জীবনযাপনে আমাদের দৃষ্টিভঙ্গি আরও বাড়িয়ে তোলে।\nকোয়ালিটি অ্যাসুরেন্স (এনসিকিউএ) এর জাতীয় কমিটি কী?\nএনসিকিউএ হ'ল একটি বেসরকারী, অলাভজনক সংস্থা যা স্বাস্থ্যের যত্নের মান উন্নত করতে উত্সর্গীকৃত। এনসিকিউএ বিস্তৃত স্বাস্থ্যসেবা সংস্থাগুলিকে স্বীকৃতি দেয় এবং শংসাপত্র দেয়। এটি পারফরম্যান্সের মূল ক্ষেত্রগুলিতে ক্লিনিশিয়ানদের এবং অনুশীলনগুলিও স্বীকৃতি দেয়। এনসিকিউএর ওয়েবসাইট (www.ncqa.org) গ্রাহকরা, নিয়োগকারীদের এবং অন্যদের আরও সচেতন স্বাস্থ্যসেবা পছন্দগুলি করতে সহায়তা করার জন্য তথ্য ধারণ করে।\nকুই-লাইক ডিজাইন কী?\nএকটি কিউআইও হ'ল: "একটি সংস্থা, পেশাদার দ্বারা কর্মী, বেশিরভাগ চিকিত্সক এবং অন্যান্য স্বাস্থ্যসেবা পেশাদার, যারা চিকিত্সা যত্ন পর্যালোচনা এবং যত্নের গুণমান সম্পর্কে অভিযোগ সহ সুবিধাভোগীদের সহায়তা এবং বর্ণালী জুড়ে উপলব্ধ যত্নের মান উন্নত করতে প্রশিক্ষণ প্রাপ্ত প্রশিক্ষণপ্রাপ্ত are যত্নের। "


আধিবাসী দিবসে জেএসএস নেতা মংনু হেডম্যানঃ জাতিসংঘ ঘোষণাটি বাস্তবায়ন হবে কবে? – TEKNAF TODAY – সীমান্তের সর্বশেষ খবর\n/ টপ নিউজ / আধিবাসী দিবসে জেএসএস নেতা মংনু হেডম্যানঃ জাতিসংঘ ঘোষণাটি বাস্তবায়ন হবে কবে?\nআধিবাসী দিবসে জেএসএস নেতা মংনু হেডম্যানঃ জাতিসংঘ ঘোষণাটি বাস্তবায়ন হবে কবে?\nপ্রকাশিতঃ ৯:১৩ অপরাহ্ণ, আগস্ট ৯, ২০১৭\n“প্রতি বছরের মতো এবারও বাংলাদেশে আদিবাসী সংগঠন ও নাগরিক সমাজের উদ্যোগে দেশের বিভিন্ন জেলা উপজেলায় আন্তর্জাতিক আদিবাসী দিবস পালনের পাশাপাশি, নাইক্ষ্যংছড়িতে বিশ্ব আধিবাসী দিবস উদযাপন উপলক্ষে র‌্যালী ও মানববন্ধন কর্মসুচি পালিত হয়েছে। এ উপলক্ষে গত বুধবার (৯ আগষ্ট) সকাল ১১টায় উপজেলা চত্তর থেকে একটি বর্ণাঢ্য র‌্যালী বের হয়। র‌্যালীটি উপজেলার প্রধান প্রধান সড়ক প্রদক্ষিণ শেষে ধুংরী হেডম্যান পাড়া হয়ে কারবারী এসোসিয়েশন কার্যালয়ের সামনে শেষ হয়। পরে একটি সমাবেশ অনুষ্ঠিত হয় হেডম্যান কারবারী এসিসোয়েশন কার্যালয়ের মিলানায়তনে। সমাবেশ সভাপতিত্ব করেন চিংমামং কারবারী হেডম্যান। এতে জেএসএস সাধারণ সম্পাদক মংনু মার্মা বলেন,” আদিবাসী বিষয়ে বাংলাদেশ সরকারের অবস্থান এখনও আগের মতোই। যারা নিজেদের আদিবাসী দাবি করে সরকার তাদের ‘উপজাতি, ক্ষুদ্র জাতিসত্তা, নৃগোষ্ঠী ও সম্প্রদায়’ নামে অভিহিত করে। আদিবাসী সম্পর্কে ভুল ধারণা ও ব্যাখ্যার কারণে এ ধরনের দৃষ্টিভঙ্গি বিরাজমান বলে বলা যায়। আদিবাসী হিসেবে স্বীকার করে নিলে তাদের বেশি অধিকার দিতে হবে, ‘উপজাতি’ ও ‘ক্ষুদ্র নৃগোষ্ঠী’ হিসেবে অভিহিত করলে কম অধিকার দিয়ে সারা যাবে; আদিবাসী হিসেবে অভিহিত করলে বাঙালিরা এ দেশে বহিরাগত বা সেটেলার হয়ে যাবে; আদিবাসী প্রত্যয়টি কেবল আমেরিকা-অস্ট্রেলিয়ার বেলায় প্রযোজ্য বা এশিয়ার বেলায় প্রযোজ্য নয়থ এমন ভুল ধারণার ফসল এই অবস্থান। অথচ এশিয়ায় প্রচলিত বিভিন্ন নাম যেমন থ উপজাতি, পাহাড়ি, তফসিলি উপজাতি, জনজাতি, ওরাং ওসলি, মাসয়ারাকাত আদাত, আদিবাসী, জাতিগত সংখ্যালঘু ও জাতিসত্তা থ যে নামেই অভিহিত করা হোক না কেন জাতিসংঘ ও আইএলও অনুসারে তাদের সবার বেলায় আদিবাসী অভিধান প্রযোজ্য এবং আইএলও কনভেনশন ও জাতিসংঘ ঘোষণাপত্রে সন্নিবেশিত অধিকারগুলো সমভাবে প্রযোজ্য। তাই সাংবিধানিক ভাবে স্বীকৃতি হলেও আদিবাসীরা ন্যয়সঙ্গত অধিকার পাচ্ছে না। তাদের নায্য অধিকার দিতে সরকারের কাছে উদাত্ত আহবান জানান।\nপ্রধান অতিথি হিসেবে উপস্থিত ছিলেন উপজেলা জে,এস,এস সভাপতি বিশিষ্ট আধিবাসী নেতা মংমং মার্মা ,\nজে,এস,এস সাধারণ সম্পাদক মংনু মার্মা, সাবেক জেএসএস সভাপতি নিউলা মং মার্মা, জেএসএস নেতা সুমেন তংচঞ্চ্যাগ্যা, সোনাইছড়ি ইউনিয়ন জেএসএস নেতা থোয়াই ক্য চিং মার্মা, যুব নেতা উসাই মং মার্মা, উপজেলা আধিবাসী নারী নেত্রী উমেচিং মার্মা, আদবিাসী ছাত্র নেতা সুনন্দ তংচঞ্চগ্যা প্রমূখ।


মিস যেন না হয় কিসমিস খাওয়া!\nঢাকা: রোদে শুকোনো আঙুর আজ সারা বিশ্বে ছোট থেকে বড় সবার কাছে সমানভাবে সমাদৃত তার মিষ্টতার জন্য। রান্না ছাড়াও আরও নানা ব্যবহার আছে কিসমিসের, যেমন ধরুন স্বাস্থ্যকর পানীয় বানাতে অথবা পর্বতারোহীদের জন্য শক্তিদায়ী নানা খাদ্যোপকরণ তৈরিতে কাজে লাগে এই প্রকৃতিক উপাদানটি। সুমিষ্ট স্বাদ ছাড়াও কিসমিস আরও নানা গুণে সমৃদ্ধ।\nকোষ্ঠকাঠিন্যের সমস্যা দূর করে : কিসমিস কোষ্ঠকাঠিন্যের সমস্যায় দারুণ কাজ দেয়। কারণ কিসমিসের মধ্যে প্রচুর পরিমাণে ফাইবার থাকে এবং এই কারণেই জলের সংস্পর্শে আসার সঙ্গে সঙ্গে কিসমিস ফুলে ওঠে। এই ফাইবারই খাবার হজম করিয়ে তাকে বর্জ্যের আকারে শরীরের বাইরে বেরিয়ে যেতে সাহায্য করে। তবে শুধুমাত্র কোষ্ঠকাঠিন্যে নয়, ডাইরিয়া বা আমাশয় রোগে আক্রান্ত রোগীদেরও সেরে উঠতে সাহায্য করে কিসমিস।\nওজন বাড়াতে সাহায্য করে : আপনি কি খুবই রোগা? যেনতেন প্রকারেণ ওজন বাড়াতে চাইছেন? তাহলে নিয়ম করে কিসমিস খান। কারণ কিসমিসের মধ্যে ফ্রক্টোজ এবং শর্করা রয়েছে। এককথায় ক্যালরিতে ঠাসা। তাই তো এই খাবারটি খেলোয়াড় এবং বডি বিল্ডারদের মেনুতে প্রতিদিন রাখার পরামর্শ দেন চিকিৎসকেরা।\nকারণ এঁদের প্রচুর পরিমাণে এনার্জির দরকার হয়, যা পূরণ করতে কিসমিস সাহায্য করে। প্রসঙ্গত, কিসমিসের মধ্যে নেই খারাপ কোলেস্টেরল। উল্টে রয়েছে প্রচুর পরিমাণে ভিটামিন, অ্যামাইনো অ্যাসিড এবং মিনারেল।\nক্যান্সারের সম্ভাবনা কমায় : কিসমিসের মধ্যে প্রচুর পরিমাণে ক্যাটেচিন্স থাকে, যা এক ধরণের পলিফেনলিক অ্যান্টি-অক্সিডেন্ট। এই অ্যান্টি-অক্সিডেন্টটি শরীরের বিভিন্ন প্রত্যঙ্গ এবং রক্তে উপস্থিত ক্ষতিসাধনকারী ফ্রি-র‍্যাডিকালদের নষ্ট করে দিতে সাহায্য করে। এই ধরণের ফ্রি-র‍্যাডিকাল ক্যান্সারের কোষ বেড়ে উঠতে সাহায্য করে। তাই তো প্রতিদিনের ডায়েটে নিয়ম করে কিসমিস রাখা খুবই প্রয়োজনীয়।\nহাইপারটেনশন কমাতে সাহায্য করে : বহু বছর ধরেই এটা মানা হয় যে, কিসমিস রক্তচাপ কমায় এবং হৃদরোগের সম্ভাবনা কমিয়ে দেয়। সম্প্রতি একটি গবেষণায় এই বিষয়ক আরও বেশ কিছু তথ্য উঠে এসেছে। জানা যাচ্ছে যে, কিসমিস খেলে হাইপারটেনশন কমে যায়। যদিও কিভাবে এমনটা হয়, তা এখনও পরীক্ষা দ্বারা প্রমাণিত হয়নি বা এই বিষয়ে কোনও সঠিক সিদ্ধান্তে আশা যায়নি। কিসমিসে প্রচুর পরিমাণে পটাশিয়াম থাকায় এটি হাইপারটেনশন সহ হৃদরোগের সম্ভাবনা কমাতে পারে। এছাড়াও কিসমিসের মধ্যে উপস্থিত ফাইবার ধমনীর যত্নে দারুণ উপকারি ভূমিকা পালন করে।\nডায়াবেটিস নিয়ন্ত্রণে রাখে : খাবার পর আমাদের রক্তে শর্করার পরিমাণ খুব বেড়ে যায়। তাই প্রাকৃতিক নিয়মে এই সময় ইনসুলিনের ক্ষরণ বেড়ে যায় এবং সঙ্গে সঙ্গে রক্তে শর্করার পরিমাণ কমতে শুরু করে। কিন্তু ইনসুলিন ঠিক মতো কাজ করতে না পারলে দেহে সুগারের মাত্রা বাড়তেই শুরু করে। আর এমনটা হলেই ডায়াবেটিসে আক্রান্ত হওয়ার আশঙ্কা দেখা দেয়। সুগারের এই বাড়বাড়ন্ত রোধে কিসমিস খুবই উপকারি। তাই তো সুগার রোগীদের কিসমিস খাওয়ার পরামর্শ দেওয়া হয়। আসলে লেপ্টিন এবং ঘ্রেলিন নামের দুটি হরমোন আমাদের খাওয়ার ইচ্ছা জাগায়। এদের নিঃসরণকে নিয়ন্ত্রণ করে কিসমিস পরোক্ষে সুগারের মাত্রাকেও নিয়ন্ত্রণ করে। একইসঙ্গে এই পদ্ধতিতে ওজনও নিয়ন্ত্রনে চলে আসে।\nরক্তাল্পতা সারাতে সাহায্য করে : কিসমিসে রয়েছে আয়রন, যা রক্তাল্পতার সমস্যা কমাতে সাহায্য করে। এছাড়াও এর মধ্যে প্রচুর পরিমাণে নানা ধরনের ভিটামিন বি থাকায়, এটি রক্ত উৎপাদনেও সাহায্য করে। একইসঙ্গে এতে কপারের উপস্থিতি নতুন লোহিত রক্তকণিকা তৈরিতে সাহায্য করে। এক কথায় রক্তের উৎপাদন বাড়াতে কিসমিস সবদিক থেকে সাহায্য করে। চোখের যত্নে কিসমিস কিসমিস নানা উদ্ভিজ্জ পলিফেনলে সমৃদ্ধ। এরা আসলে অ্যান্টি-অক্সিডেন্ট, যা রেটিনার ক্ষয়, বার্ধক্যজনিত দৃষ্টিহ্রাস, ছানি ইত্যাদি রোগের সম্ভাবনা কমিয়ে আনে। প্রসঙ্গত, কিসমিসে উপস্থিত নানা জাতের ভিটামিন যেমন, ভিটামিন এ, বিটা ক্যারোটিন, ক্যারোটিনয়েড চোখের পক্ষে খুব ভাল।\nযৌন অক্ষমতা দূর করে : প্রাচীন কাল থেকেই কামোত্তেজক হিসেবে কিসমিস সুপরিচিত। এতে আরজিনিন নামের একটি অ্যামিনো অ্যাসিড থাকে, যা লিঙ্গ শিথিলতা বা ইরেক্টাইল ডিসফাংশনে দারুণ কাজ করে। এছাড়াও শুক্রাণুর সচলতা বাড়িয়ে গর্ভধারণের সম্ভাবনা বাড়ায় আরজিনিন। সঙ্গে বাড়ায় যৌন ক্ষমতাও। সেই আদ্যিকাল থেকে নববিবাহিত দম্পতিকে কিসমিস ও একচিমটে হলুদ মিশিয়ে দুধ খেতে দেওয়া একটা প্রথা চলে আসছে। এবার জানলেন তো এর পিছনের বৈজ্ঞানিক ভিত্তিটি কী।\nহাড় শক্ত করে : কিসমিসে থাকে ক্যালসিয়াম ও বোরন। সবাই জানেন ক্যালসিয়াম হাড়ের গঠনে প্রধান উপাদান। আর বোরন ক্যালসিয়ামের আত্তীকরণ ও হাড় গঠনে কার্যকরী ভূমিকা নেয়। একটা বয়সের পর মেয়েদের ঋতু বন্ধ হওয়ার পরে যাতে অস্টিওপোরোসিস বা হাড়ের ক্ষয় না হয়, সেদিকে খেয়াল রাখে কিসমিস। তাছাড়া এতে উপস্থিত পটাশিয়াম হাড় শক্ত করতে ও হাড়ের বৃদ্ধিতেও কাজ আসে।\nদাঁতের জন্য উপকারি : কিসমিসে থাকা অলিয়ানলিক অ্যাসিড দাঁতের ক্ষয় আটকায়, দাঁতে ফুটো হওয়া ও দাঁত ভেঙে যাওয়া বন্ধ করে, সেই সঙ্গে দাঁতকে দেয় সব রকমের সুরক্ষা। মেরে ফেলে স্ত্রেপ্টোকক্কাস মিউটানস ও পরফাইরমোনাস জিঞ্জিভালিস নামের দুটি দাঁত ও মাড়ির জীবাণুকে। আর এর ক্যালসিয়াম দাঁতের এনামেলের ক্ষয় রোধ করে দাঁতকে করে তোলে কঠিন। শুনতে আশ্চর্য লাগতে পারে। কিন্তু এটা প্রমাণিত যে কিসমিস খাওয়ার সময় দাঁতে লেগে গেলে তা আসলে দাঁতের পক্ষে ভালো। এতে থাকা অলিয়ানলিক অ্যাসিড যতক্ষন দাঁতের সংস্পর্শে থাকে, ততক্ষণ প্রত্যক্ষ ভাবে রোধ করে জীবাণুর আক্রমণ। আর এই কাজে সাহায্য করে সঙ্গে উপস্থিত বোরনও।\nকিসমিসের অন্যান্য গুণ : কিসমিসে উপস্থিত ফাইবার আমাদের শরীর থেকে পিত্ত রেচনে সাহায্য করে। কোলেস্টেরল নষ্ট করে হৃদরোগ থেকে দূরে রাখে। তাছাড়া, পরিপাক তন্ত্রে তৈরি হওয়া নানা বিষাক্ত পদার্থও দূর করতে সাহায্য করে। এমনটা হওয়ার কারণে হজমের সুবিধা হয় ও বিভিন্ন জীবাণুঘটিত রোগের আশঙ্কা কমে।\nসতর্কবার্তা : বেশি মাত্রায় কিসমিস খেলে মোটা হয়ে যেতে পারেন কিন্তু। কারণ এতে থাকে প্রচুর ক্যালরি। সেই সঙ্গে বেড়ে যায় সুগার, হৃদ রোগ, এমনকি যকৃতের ক্যান্সারের আশঙ্কাও। তাই বেশি মাত্রায় কিসমিস খাওয়া একেবারেই উচিত নয়।


চাঁপাইনবাবগঞ্জের সাংবাদিকতা ও সংবাদপত্র-২ | blog.bdnews24.com - pioneer blog for citizen journalism in bangladesh\nচাঁপাইনবাবগঞ্জের সাংবাদিকতা ও সংবাদপত্র-২\nসোমবার ২৮ মে ২০১২, ০২:২৫ অপরাহ্ন\nচাঁপাইনবাবগঞ্জের সংবাদপত্র :\nগণমাধ্যম হিসাবে দেশের সংবাদপত্র সর্বদা বিকাশমান থাকলেও চাঁপাইনবাবগঞ্জে ওই বিকাশমান ধারণার ব্যত্যয় ঘটে। এ অঞ্চলের নিয়মিত সংবাদপত্র প্রকাশের ইতিহাস সঙ্গত কারণেই ক্ষীণ ও নাতিদীর্ঘ। জ্ঞান চর্চার মাধ্যমে এ অঞ্চলের বহু ব্যক্তি খ্যাতি লাভ করলেও সংবাদপত্র প্রকাশনার ইতিহাস বড়ই করুণ। তৃতীয় বিশ্বের উন্নয়নশীল দেশ এই বাংলাদেশের আঞ্চলিক পর্যায়ের সংবাদপত্রগুলোর করুণ পরিণতির কারণ ‘মুক্তবাজার অর্থনীতি’ কি না তা নিয়ে গবেষকরা নিশ্চয় গবেষণা করবেন বলে আশা রাখি। কেননা, এর চুলচেরা ইতিহাস উত্তর প্রজন্মের সংবাদপত্র প্রকাশকারীদের পথের দিশারী হিসাবে যে কাজ করবে, তাতে কোন সন্দেহ নেই।\nসংবাদপত্র সমাজের বাস্তবচিত্র তুলে ধরার পাশাপাশি তথ্যের পরিকল্পিত বিশ্লেষনের মাধ্যমে সমাজকে সত্য-সুন্দরের দিকে ধাপিত করতে পারে। সংবাদপত্রকে বিবেচনা করা হয় রাষ্ট্রের চতুর্থ স্তম্ভ হিসাবে। সংবাদপত্র নিঃসন্দেহে ব্যবসা প্রতিষ্ঠান, তবে এর কার্যক্রমে থাকা মহৎ মিশন আর অন্য কোন ব্যবসায় দেখা যায় না। রাষ্ট্র বা সমাজ বিনির্মাণে সংবাদপত্রের একটা মহৎ দায়িত্ব সবসময় ছিল, বর্তমানেও রয়েছে। সংবাদপত্রের উৎপত্তি ও বিকাশের ইতিহাসের দিকে তাকালে দেখা যায় যে, পরিস্থিতি ভেদে গোটা সমাজকে দিক নিদের্শনা প্রদান ও গতিশীল রাখার ক্ষেত্রে সংবাদপত্র গুরুত্বপূর্ণ ভূমিকা পালন করে। দেশের জাতীয় দৈনিকগুলোর পাশাপাশি স্থানীয় ভাবে প্রকাশিত সংবাদপত্রগুলো এক্ষেত্রে সমান, ক্ষেত্র বিশেষে অধিক কার্যকর ভূমিকা পালনে গুরুত্বের দাবিদার। কেননা, দেশের সিংহভাগ জনগণের প্রতিনিধিত্বকারী স্থানীয় সংবাদপত্রগুলো অনেক বেশি মূর্তভাবে জনগণের আকাঙ্খা, চাহিদা, ইচ্ছা ইত্যাদির কথা ফুটিয়ে তুলতে পারে।\nসংবাদপত্র প্রকাশনার সাথে মুদ্রণ শিল্প বা ছাপাখানার বিকাশ বিশেষ গুরুত্বের দাবি রাখে। এখনকার মতো অফসেট প্রিন্টিং প্রেসে ছাপা সংবাদপত্রগুলোর সর্বাঙ্গ সুদৃশ্য-মনোরম হলেও চাঁপাইনবাবগঞ্জের সংবাদপত্রের দাপট ছিল লেটার প্রেসের আমলেই। নব্বই দশকের মাঝামাঝি সময়ে চাঁপাইনবাবগঞ্জে প্রথম অফসেট প্রিন্টিং প্রেস আসে। অবশ্য এরও কিছু সময় আগে থেকেই চাঁপাইনবাবগঞ্জের সংবাদপত্রগুলো রাজশাহী ও বগুড়া’র অফসেট প্রিন্টিং প্রেসগুলো থেকে মনোরম আঙ্গিকে মুদ্রিত হতে থাকে।\nএকাত্তরের মহান মুক্তিযুদ্ধের আগে পাকিস্তান আমলে নবাবগঞ্জ মহকুমা রাজশাহী জেলার অন্তর্গত ও বৃটিশ উপনিবেশিক শাসনামলে মালদা জেলার অন্তর্গত ছিল। এই দুই শাসনামলে রাজনৈতিক, মানবাধিকার ও সাহিত্য বিষয়ক অনেক বিশেষ সংকলন নবাবগঞ্জ মহকুমা থেকে প্রকাশিত হয়। এগুলোর মধ্যে কোন কোনটির একাধিক সংখ্যাও প্রকাশিত হয়েছে বলে শোনা যায়।\nস্বৈরশাসক এরশাদের পতনের পর থেকে দেশের গণমাধ্যমগুলো স্বাধীনতার সর্বোচ্চ স্বাদ লাভ করে। গণমাধ্যম জগতে স্বাধীনতা লাভের ধারা প্রবাহিত হয় দেশের সর্বত্র। চাঁপাইনবাবগঞ্জে সংবাদপত্র প্রকাশের সবচে’ উর্বর সময় হিসাবে নব্বই দশক বিশেষ ভাবে গণ্য। এ দশকেই চাঁপাইনবাবগঞ্জে আটটি সাপ্তাহিক, একটি পাক্ষিক (পরবর্তীতে সাপ্তাহিকে উন্নীত) ও একটি দৈনিক সংবাদপত্র জন্ম লাভ করে। আগের দশকে একটি সাপ্তাহিক ও পরের দশকে আরো একটি সাপ্তাহিক সংবাদপত্র বাজারে আসে। নিচে এগুলোর সংক্ষিপ্ত পরিচয় তুলে ধরা হল :\n১) সাপ্তাহিক নবাবগঞ্জ বার্তা : ১৯৮৪ খৃীষ্টাব্দে মহকুমা থেকে জেলায় উন্নীত হওয়া আজকের এই চাঁপাইনবাবগঞ্জ থেকে মাত্র ৫ বছর পরেই ১৯৮৯ খৃীষ্টাব্দের এপ্রিল মাসে সাপ্তাহিক নবাবগঞ্জ বার্তা প্রকাশিত হয়। এটিই চাঁপাইনবাবগঞ্জ জেলার সর্বপ্রথম নিয়মিত সংবাদপত্র হিসাবে গণ্য। জয়পুরহাট জেলার আক্কেলপুরের সৈয়দ নাজাত হোসেন চাঁপাইনবাবগঞ্জে এসে স্থায়ীভাবে বসবাস শুরু করে সাপ্তাহিক নবাবগঞ্জ বার্তা প্রকাশ করেন এবং সম্পাদনার দায়িত্বও পালন করেন। আজকের সমাজে প্রতিষ্ঠিত গবেষক ও সহযোগী অধ্যাপক ড. সৈয়দ মাজহারুল ইসলাম তরু, সাপ্তাহিক সোনা মসজিদের সম্পাদক প্রভাষক মোহা: জোনাব আলী, সাংবাদিক শহীদুল হুদা অলক, সাংবাদিক আমিনুল ইসলামদের লেখালেখি জীবনের হাতেখড়ি এই সাপ্তাহিক নবাবগঞ্জ বার্তার মাধ্যমে। চাঁপাইনবাবগঞ্জ থেকে প্রকাশিত প্রথম স্থানীয় সংবাদপত্র হিসাবে সাপ্তাহিক নবাবগঞ্জ বার্তার পাঠকপ্রিয়তা জেলার সাংবাদিকতা ও সংবাদপত্র প্রকাশনা জগতে এক নতুন দিগন্ত উন্মোচিত করে, তা বলা বাহুল্য।\n২) সাপ্তাহিক চাঁপাই সংবাদ : আর দু’ বছর পরই ১৯৯১ খৃীষ্টাব্দে ব্যতিক্রমী মাত্রার সাংবাদিক দেওয়ান মোহাম্মদ তালেবুন নবী প্রকাশ করেন সাপ্তাহিক চাঁপাই সংবাদ। ভিন্ন স্বাদ ও মেজাজের সংবাদপত্রটি বহুমাত্রিক পাঠকদের মাঝে জনপ্রিয়তা লাভ করে। চাঁপাইনবাবগঞ্জের পাঠক সমাজ বর্তমানেও এমন প্রকাশনার অভাব কতোটা অনুভব করেন, তা সচেতন পাঠকদের সাথে কথা বললেই বোঝা যায়।\n৩) সাপ্তাহিক বিশেষ প্রতিবেদন : সাংবাদিক মিজানুর রহমান কুটু’র সম্পাদনায় ১৯৯২ খৃীষ্টাব্দে প্রকাশিত হয় সাপ্তাহিক বিশেষ প্রতিবেদন। এর সাথে ওতোপ্রতোভাবে জড়িত ছিলেন এ্যাডভোকেট মোহাম্মদ ইসাহাক ও সাংবাদিক মাহবুব আলম।\n৪) সাপ্তাহিক বীর বার্তা : মুক্তিযোদ্ধা ও সাংবাদিক মোহাম্মদ শহীদুল্লাহ’র সম্পাদনায় ১৯৯২ খৃীষ্টাব্দে জন্ম নেয়া পাক্ষিক বীর বার্তা অল্পকিছু দিনের মধ্যেই সাপ্তাহিক সংবাদপত্রে পরিণত হয়।\n৫) সাপ্তাহিক সীমান্তের কাগজ : তরুণ সাংবাদিক জাফরুল আলম তাঁর অন্যতম দু’ সহযোগী বন্ধুবর সাংবাদিক ডাবলু কুমার ঘোষ ও রফিকুল আলমকে সাথে নিয়ে ১৯৯৩ খৃীষ্টাব্দে প্রকাশ করেন সাপ্তাহিক সীমান্তের কাগজ। সাপ্তাহিক সীমান্তের কাগজে জেলার সর্বপ্রথম সংবাদপত্র সাপ্তাহিক নবাবগঞ্জ বার্তা’র সম্পাদনা নীতির ব্যাপক প্রতিফলন বিশেষভাবে লক্ষ্যণীয়।\n৬) সাপ্তাহিক নবাবগঞ্জ সংবাদ : ১৯৯৪ খৃীষ্টাব্দে সাংবাদিক আব্দুর রাজ্জাক রাজু’র সম্পাদনায় সাপ্তাহিক নবাবগঞ্জ সংবাদ প্রকাশিত হয়।\n৭) সাপ্তাহিক মহানন্দা : জেলার অন্যতম প্রধান নদী মহানন্দা’র নামে সাংবাদিক গোলাম মোস্তফা মন্টু’র সম্পাদনায় ১৯৯৫ খৃীষ্টাব্দে প্রকাশিত হয় সাপ্তাহিক মহানন্দা।\n৮) সাপ্তাহিক বরেন্দ্র কাগজ : সুকুমার প্রামাণিকের সম্পাদনায় ১৯৯৫ খৃীষ্টাব্দে সাপ্তাহিক বরেন্দ্র কাগজ প্রকাশিত হয়। সংবাদপত্রটিকে পাঠকপ্রিয় করে তুলতে সম্পৃক্ত হন সাংবাদিক এমরান ফারুক ও শহীদুল হুদা অলক।\n৯) সাপ্তাহিক নবাবগঞ্জ কন্ঠস্বর : সাংবাদিক এসএমজি ফারুক স্বপনের সম্পাদনায় ১৯৯৭ খৃীষ্টাব্দে প্রকাশিত হয় সাপ্তাহিক নবাবগঞ্জ কন্ঠস্বর।\n১০) সাপ্তাহিক গৌড় সংবাদ : জেলার সংবাদপত্র অঙ্গনে ব্যতিক্রমী ধারা সৃষ্টির প্রত্যয় নিয়ে ১৯৯৭ খৃীষ্টাব্দে ইঞ্জিনিয়ার মাহতাব উদ্দিন সাপ্তাহিক গৌড় সংবাদ প্রকাশিত করেন। সাপ্তাহিক গৌড় সংবাদের নির্বাহী সম্পাদক হিসাবে রাজনীতিক ইসরাইল সেন্টু ও সহকারী সম্পাদক হিসাবে সাংস্কৃতিক সংগঠক সাত্তার হোসেন গোড়াপত্তন করেন। কিন্তু তাঁরা চলে যাওয়ায় ব্যতিক্রমী ধারা সৃষ্টির চেষ্টা মুখ থুবড়ে পড়ে এবং একটি গতানুগতিক সংবাদপত্রে পরিণত হয়। তবে চাঁপাইনবাবগঞ্জের সংবাদপত্রের ইতিহাসে একমাত্র সাপ্তাহিক গৌড় সংবাদ নিয়মিত প্রকাশনার এক যুগ অতিক্রম করে।\n১১) দৈনিক নবাব : চাঁপাইনবাবগঞ্জ জেলার নিয়মিত সংবাদপত্রের পথিকৃত সাংবাদিক সৈয়দ নাজাত হোসেন আবারো সাহসিকাতর পরিচয় দেন ১৯৯৯ খৃীষ্টাব্দে দৈনিক নবাব প্রকাশ করে। তবে দৈনিক নবাবের প্রকাশনা ও সম্পাদনা স্বত্ত্ব ছিল তাঁর শ্যালক সাবেক ছাত্রনেতা আমিরুল মোমেনীন বাবু’র নামে। এ দৈনিকে শুরু থেকে মোহা: জোনাব আলী এবং পরে ফজলে রাব্বী নবাব ও সাত্তার হোসেন সহ-সম্পাদক হিসাবে কর্মরত ছিলেন। এছাড়াও স্টাফ রিপোর্টার হিসাবে শাহজাহান প্রামাণিক, জিয়াউল হক সবুজ, আজমল হোসেন মামুন, ইমতিয়ার ফেরদৌস সুইট কাজ করেছেন।\n১২) সাপ্তাহিক সোনা মসজিদ : গীতিকার ও প্রাবন্ধিক প্রভাষক মোহা: জোনাব আলী প্রাচীন বাংলার ঐতিহাসিক নিদর্শন ছোট সোনা মসজিদের নামানুসারে সাপ্তাহিক সোনা মসজিদ ২০০১ খৃীষ্টাব্দে প্রকাশ করেন। তাঁর অন্যতম সহযোগী হিসাবে ছিলেন ফজলে রাব্বী নবাব। বিভিন্ন সময় সাপ্তাহিক সোনা মসজিদে স্টাফ রিপোর্টার হিসাবে ইয়াকিন আলী, মনোয়ার হোসেন জুয়েল, মো: রোকন কাজ করেছেন।\nচাঁপাইনবাবগঞ্জের সংবাদপত্র মানেই নির্দিষ্ট সময়ের পরে বের হওয়া বা মাঝে মাঝে বের না হওয়া- এমন বক্তব্য সকল সংবাদপত্রের ক্ষেত্রে প্রকাশনার শুরু থেকে অথবা কোন না কোন সময় বাস্তব সত্য ছিল। অবশ্য সাপ্তাহিক গৌড় সংবাদ পাঠকের হাতে পৌঁছতে দেরি করলেও এমন সমালোচনা থেকে রেহাই পেতে ‘ডেট লাইন’ নির্দিষ্ট সময়ে রাখতো। যেন পাঠকের কাছে সংবাদপত্রের দায়ব্ধতার চেয়ে ইতিহাস হওয়াটায় মূখ্য। এমন দৃষ্টিভঙ্গি পাঠকের সাথে প্রতারণা কি না- তা বিবেচনার দাবি রাখে। প্রকাশনার ধারাবাহিকতায় চাঁপাইনবাবগঞ্জের সকল সংবাদপত্রে ঘনঘন ছেদ লক্ষনীয়। এমন পরিস্থিতিতে কোন পত্রিকা কখন প্রকাশিত হবে সে ব্যাপারে পাঠক মহলে কোন আস্থা গড়ে ওঠেনি। ফলে চাঁপাইনবাবগঞ্জের পত্রিকাগুলো দীর্ঘমেয়াদী নিয়মিত পাঠক গড়ে তুলতে সক্ষম হয়নি।\nসংবাদপত্রের আকর্ষনীয় মেক-আপ পাঠকের দৃষ্টি আটকে দেয়, তাকে কিনতে আগ্রহী করে তোলে। পত্রিকার নান্দনিক মেক-আপ শুধু ব্যবসা বৃদ্ধি ব্যাপার নয়, এটা শৈল্পিকতার অংশ। সংবাদপত্রের আকর্ষনীয় অঙ্গসজ্জা ভাব-গাম্ভীর্য বাড়িয়ে দেয় বহুগুণ। কিন্তু চাঁপাইনবাবগঞ্জের সংবাদপত্রগুলোর অঙ্গ এমন ভাব-গাম্ভীর্যপূর্ণ কখনোই হয়ে উঠতে পারেনি। শিরোনামের আধিক্য, সুদীর্ঘ শিরোনাম, অপ্রয়োজনীয় ছবি, অস্পষ্ট ও ঝাপসা ছবি, অসঙ্গত বক্স নিউজ, অপরিচ্ছন্ন কাটিং-পেষ্টিং, বিজ্ঞাপনের ছড়াছড়ি, সর্বোপরি অস্পষ্ট ছাপা পত্রিকাগুলোর বাহ্যিক সৌন্দর্য্যে দৈন্যদশার পরিচয় বহন করে। সংবাদপত্রের মূল উপাদান খবর হলেও চাঁপাইনবাবগঞ্জের সংবাদপত্রগুলোতে সংবাদ হিসাবে ছাপা আইটেমগুলোর অধিকাংশই তাত্ত্বিক বিবেচনায় সংবাদ হিসাবে গণ্য করার কোন সুযোগ নেই। সংবাদ তৈরির অবশ্য পালনীয় সাধারণ নিয়ম-নীতিগুলো অনুসৃত না হওয়ায় পাঠকের কাছে তা সুখপাঠ্য হয়ে উঠতো না। এমনকি শিরোনামগুলোতে তথ্য উপস্থাপনে অসাবধানতা, অসামঞ্জস্য ভাষা প্রয়োগ, বানান ভুল, অপ্রয়োজনীয় আইভ্রু ও প্রশ্নবোধক বিভ্রান্তি পাঠককে সংবাদ পাঠে অনাগ্রহী করে তোলে। এছাড়া পর্যাপ্ত বিশ্লেষন ও যুক্তির অভাব, অবস্থানগত দৃঢ়তায় ছলচাতুরী প্রভৃতি দিয়ে সম্পাদকীয় ও অনিয়মিত প্রকাশনার ধারাবাহিক পরিস্থিতি থেকে এমন দাবি একেবারে অযৌক্তিক হবে না যে, বিজ্ঞাপন প্রকাশের জন্যই কিছু যেন-তেন লেখা সংবাদ হিসাবে জুড়ে দেয়া হতো ওই সংবাদপত্রগুলোতে। এমন মনোভাব ও দৃষ্টিভঙ্গি সাংবাদিকতায় সর্বদা পরিত্যাজ্য।\nসরকারি তথ্য বাতায়ন অনুযায়ী বর্তমানে শুধুমাত্র সাপ্তাহিক গৌড় সংবাদ ও সাপ্তাহিক সোনা মসজিদ-এর নিবন্ধন বহাল বা প্রকাশনা অব্যাহত রয়েছে। অবশ্য বাজারে নিয়মিত পাওয়া যাচ্ছে না। নিবন্ধন বাতিল হয়ে যাওয়া নয়টি সাপ্তাহিক ও একটি দৈনিকের মধ্যে সাপ্তাহিক নবাবগঞ্জ সংবাদ ও সাপ্তাহিক নবাবগঞ্জ কন্ঠস্বরের সম্পাদক মৃত্যুবরণ করেন। আর্থিক সংকটে অন্য আটটি সংবাদপত্রের অকাল মৃত্যু হয়েছে। জীবিত দু’টিও ক’দিন বাঁচবে তা নিয়ে সংশয় পাঠক মহলে ছড়িয়ে পড়েছে। উল্লেখ্য, উক্ত বারোটি সংবাদপত্রের সম্পাদকেরা স্থানীয় সংবাদপত্র বাঁচিয়ে রাখার ব্যাপারে কোনদিন পাঁচ মিনিটের জন্য এক টেবিলে বসে চা পর্যন্ত পান করেননি। এদিক থেকে সংবাদপত্রগুলোর অপমৃত্যুর জন্য দায়ভার প্রথমত সম্পাদকদেরই- এমন দাবি একেবারে অযৌক্তিক হবে না। অবশ্য দুষ্টু সাংবাদিকের প্রতিহিংসামূলক গোপন তৎপরতায় জীবিত ও মৃত সংবাদপত্রগুলোর মধ্যে অধিকাংশই একাধিকবার ডিএফপি মিডিয়া তালিকা থেকে বাদ পড়ে, এমনকি নিবন্ধনও বাতিল হয়। অথচ ওই দুষ্টু সাংবাদিকের বিরুদ্ধে দৃষ্টান্তমূলক কোন ব্যবস্থা অদ্যাবধি নিতে পারেননি সমাজের নিরেট সম্মাননার অধিকারী সম্পাদকবৃন্দ।\nউল্লেখ্য, সম্প্রতি তথ্য মন্ত্রণালয়ের এক প্রজ্ঞাপনের মাধ্যমে চাঁপাইনবাবগঞ্জের কমিউনিটি রেডিও স্থাপনের অনুমোদন লাভ করেছে প্রয়াস মানবিক উন্নয়ন সোসাইটি। শীঘ্রই এর সম্প্রচার কার্য্ক্রম চালু হওয়ার মধ্য দিয়ে এলাকার উন্নয়নে এ কমিউনিটি রেডিও বিশেষ ভূমিকা রাখতে সক্ষম হবে বলে আশা করা যায়। সংবাদপত্র প্রকাশনার এই আকাল কমিউনিটি রেডিওটি দ্রুত জনপ্রিয়তা লাভ করার সম্ভাবনা বাড়িয়ে দিয়েছে কয়েক গুণ।\nসম্প্রতি ক’জন বাঘা বাঘা উদ্যোক্তার অনুরোধে চাঁপাইনবাবগঞ্জ শহরের নিমতলায় একটি ‘ডাবল ডিমাই’ সাইজের অফসেট প্রিন্টিং প্রেস বসানো হয়েছে। কিন্তু অঙ্কুরিত হওয়ার আগেই ওই বাঘা উদ্যোক্তাদের সংবাদপত্র প্রকাশনার উদ্যোগ ভেস্তে গেছে। আর কতো দিন ওই ‘ডাবল ডিমাই’ সাইজের প্রেসটি চাঁপাইনবাবগঞ্জের সংবাদপত্র প্রকাশনার করুণ অবস্থার স্বাক্ষী হয়ে থাকবে, তা সময় বলে দেবে। চাঁপাইনবাবগঞ্জের সংবাদপত্র প্রকাশনার ইতিহাসে নতুন সেই সংবাদপত্র কবে সংযুক্ত হবে, যা সত্যিকার অর্থেই জেলাবাসীর কন্ঠস্বর হিসাবে বলিষ্ট ভূমিকা রাখবে, তা দেখার অপেক্ষায় রয়েছেন জ্ঞানপিপাসু পাঠক সমাজ।\n০১। নবাবগঞ্জ পরিচিতি, আবুল কালাম শেখ নূর মোহাম্মদ, রাজশাহী জেলা কাউন্সিল, জ্যৈষ্ঠ ১৩৭৩ বঙ্গাব্দ।\n০২। চাঁপাইনবাবগঞ্জ মডেল পৌরসভা ঃ ঐতিহাসিক প্রেক্ষিত ও লোকসমাজ, ড. শহীদ সারওয়ার, চাঁপাইনবাবগঞ্জ পৌরসভা, ২০১০ খৃীষ্টাব্দ।\n০৩। চাঁপাইনবাবগঞ্জের পত্র-পত্রিকা, স্বপ্না, সাপ্তাহিক সোনা মসজিদ, বর্ষ ১ সংখ্যা ১, ২৬ নভেম্বর ২০০০ খৃীষ্টাব্দ।\n০৪। মহান মে দিবসের চেতনা ঃ জাতীয় গণমাধ্যমের সাংবাদিক, সাত্তার হোসেন, আলোর শিখা, খেলাঘর, চাঁপাইনবাবগঞ্জ, মে ২০১০ খৃীষ্টাব্দ।\n০৫। তাত্ত্বিক বিচারে চাঁপাইনবাবগঞ্জের স্থানীয় সংবাদপত্র সমূহের একটি নাতিদীর্ঘ আধেয়-মূল্যায়ন, আব্দুল্লাহীল বাকী, তৃতীয় চোখে, চাঁপাইনবাবগঞ্জ, ৮ এপ্রিল ২০০২ খৃীষ্টাব্দ।\n০৬। সাক্ষাতকার : ডিএম তালেবুন নবী, ইসলামপুর, চাঁপাইনবাবগঞ্জ, জুন ২০০২ খৃীষ্টাব্দ।\n০৭। সাক্ষাতকার : মোহিত কুমার দাঁ, ইসলামপুর, চাঁপাইনবাবগঞ্জ, ২০০৪ খৃীষ্টাব্দের বিভিন্ন সময়।\n০৮। সাক্ষাতকার : সামসুল ইসলাম টুকু, ইসলামপুর, চাঁপাইনবাবগঞ্জ, ১৭ মে ২০১০ খৃীষ্টাব্দ সোমবার।\n০৯। সাক্ষাতকার : আনোয়ার হোসেন দিলু, স্বরূপনগর, চাঁপাইনবাবগঞ্জ, ১৯ মে ২০১০ খৃীষ্টাব্দ বুধবার।\n১০। সাক্ষাতকার : সৈয়দ নাজাত হোসেন, বালুবাগান, চাঁপাইনবাবগঞ্জ, ১৯ মে ২০১০ খৃীষ্টাব্দ বুধবার।\n১১। সাক্ষাতকার : জাফরুল আলম, কাঁঠাল বাগিচা, চাঁপাইনবাবগঞ্জ, ২১ মে ২০১০ খৃীষ্টাব্দ শুক্রবার।\nলেখক : প্রাবন্ধিক, সাংবাদিক, কবি ও সংগঠক। মোবাইল : ০১৭১৫৬৫১২১৩, ই-মেইল : chapai_sp@yahoo.com


| ০৯ আগস্ট ২০১৮, ১১:৫৮ | আপডেট : ০৯ আগস্ট ২০১৮, ১২:১৩\nলন্ডনে অবস্থিত ভারতীয় হাইকমিশন পরিদর্শন করেছে বিরাট কোহলিরা। ভারতীয় ক্রিকেট বোর্ডের (বিসিসিআই) পক্ষ থেকে টুইটারে টিম ইন্ডিয়ার ছবি প্রকাশ করা হয়েছে। এতে প্রশ্ন উঠেছে আনুশকা শর্মা কী ভারতের হয়ে ক্রিকেট খেলেন?\nবলিউডের জনপ্রিয় এই তারকার ছবি থাকায় সোশ্যাল মিডিয়ায় তীব্র নিন্দার মুখে পড়তে হয়েছে দেশটির ক্রিকেট বোর্ডকে। বিশেষ করে ক্যাপশনে ‘টিম ইন্ডিয়া’ কথাটি উল্লেখ করার পর সেখানে আনুশকার ছবি কেন তা নিয়ে প্রশ্ন উঠেছে।\nপাঁচম্যাচ টেস্ট সিরেজের প্রথম ম্যাচটিতে হেরে পিছিয়ে আছে রবি শাস্ত্রীর শিষ্যরা। আজ বৃহস্পতিবার বাংলাদেশ সময় বিকেল চারটায় দ্বিতীয় ম্যাচে ইংল্যান্ডের বিপক্ষে নামবে টেস্ট র‌্যাংকিংয়ে এক নম্বরে থাকা দলটি।\nতার আগে মঙ্গলবার লন্ডনে ভারতীয় দূতাবাসে আমন্ত্রণ জানান হয়েছিল কোহলি নেতৃত্বাধীন দলটিকে। ক্রিকেটারদের সঙ্গে কোচ ও সাপোর্ট স্টাফরাও গিয়েছিলেন। কিন্তু সমস্যা বেধেছে তাদের সঙ্গে ভারতীয় অধিনায়কের স্ত্রী আনুশকার উপস্থিতিতে।\nসেখানে হাইকমিশনারের সঙ্গে একসঙ্গে দাঁড়িয়ে কমিশনের সামনে ছবিও তোলে সফরকারীরা। সেই ছবিটিই পোস্ট করে বিসিসিআই ক্যাপশন দিয়েছিল, লন্ডনে ভারতীয় হাইকমিশনে টিম ইন্ডিয়ার সদস্যরা।\nআরও পড়ুন : লর্ডস টেস্টের আগে ইংল্যান্ড দলে দুঃসংবাদ\n‘টিম ইন্ডিয়ার সদস্য’দের মধ্যে ৩০ বছর বয়সী আনুশকার উপস্থিতি চোখ এড়ায়নি সোশ্যাল মিডিয়া ব্যবহারকারীদের। ছবিটি পোস্ট করার সঙ্গে সঙ্গে বিরূপ মন্তব্যের ঝড় বয়ে যায়। অনেকেই বলেন দলের আর কোনও ক্রিকেটার বা সাপোর্ট স্টাফদের স্ত্রী বা বান্ধবীরা যেখানে নেই, সেখানে আনুশকা কি করছেন?\nকেউ কেউ প্রশ্ন করেন এই বলিউড অভিনেত্রী কী টিম ইন্ডিয়ার সদস্য? অনেকেই আবার দেখিয়েছেন কিভাবে ছবির মধ্যমণি হয়েছেন এই অভিনেত্রী আর ভারতীয় দলের সহ-অধিনায়ক আজিঙ্কা রাহানে চলে গিয়েছেন পিছনের সারিতে।\nঅনেকের প্রশ্ন বলিউড তারকা হওয়াতেই কি আনুশকাকে বাড়তি খাতির করা হচ্ছে?\nইংলিশদের মাইলফলকের ম্যাচে ‘বিরাট’ বাধা\nজন্মদিনে আনুশকার ঘোষণায় মুগ্ধ বিরাট


মহান বিজয় দিবসে ইবির ভাস্কর্য বেদীতে হাতাহাতি, ধাওয়া মহান বিজয় দিবসে ইবির ভাস্কর্য বেদীতে হাতাহাতি, ধাওয়া – Dainikkushtia.net। bangla daily newspaper\nআজকের পত্রিকা, ইবি, কুষ্টিয়া সদর, খুলনা বিভাগ, প্রথম পাতা, প্রধান সংবাদ, শিক্ষাঙ্গন\nমহান বিজয় দিবসে ইবির ভাস্কর্য বেদীতে হাতাহাতি, ধাওয়া\nUpdate Time Wednesday, December 16, 2020, 5:50 pm\nদৈনিক কুষ্টিয়া প্রতিবেদক, ইবি/\nমহান বিজয় দিবসে শ্রদ্ধাঞ্জলি অর্পণের সময় অপ্রীতিকর ঘটনা ঘটেছে ইসলামী বিশ্ববিদ্যালয়ে (ইবি)। শিক্ষক ও কর্মকতার্দের একই নামে একাধিক সংগঠনের মধ্যে হাতাহাতি ও ধাওয়ার ঘটনা ঘটেছে।এতে উভয় পক্ষের একাধিক শিক্ষক ও কর্মকর্তা লাঞ্ছনার শিকার হয়েছেন।\nপূর্ব ঘোষিত সূচী অনুযায়ী বেলা ১১টায় বিশ্ববিদ্যালয় উপাচার্য অধ্যাপক ড. শেখ আব্দুস সালাম জাতীয় পতাকা উত্তোলন ও শান্তির প্রতীক বেলুন উড্ডয়ন কর্মসূচীর উদ্ধোধন শেষে মুক্ত বাংলায় পুস্পস্তবক অর্পণ করেন। এনময় উপস্থিত ছিলেন উপ উপাচার্য প্রফেসর ড. শাহিনুর রহমান।\nএরপর বিশ্ববিদ্যালয় শিক্ষক সমিতি, কর্মকর্তা সমিতি, কেন্দ্র অনুমোদিত বঙ্গবন্ধু পরিষদ, বিশ^বিদ্যালয় শাখা ছাত্রলীগ শ্রদ্ধাঞ্জলি নিবেদনের করে।\nএক পর্যায়ে বিগত উপাচার্য মো: হারুন উর রশিদ আসকারীর আমলে কর্মকর্তাদের মুল সমিতি থেকে বিভাজিত সংগঠন অফিসার্স অ্যসোসিয়েশন ও কেন্দ্র কতৃক অবৈধ ঘোষিত বঙ্গবন্ধু পরিষদ ফুল দিতে আসে।\nঅভিযোগ করা হয়েছে এই দলের একাধিক কর্মকর্তা জুতা পায়ে ভাস্কর্য বেদিতে উঠেন। এ ঘটনার প্রতিবাদ করেন ভাস্কর্যে স্বেচ্ছাসেবীর দায়িত্বে থাকা ছাত্রলীগের কর্মীরা। তাদের সাথে কর্মকর্তা সমিতির সদস্যরাও প্রতিবাদ জানাতে গেলে কর্মকর্তাদের দুই পক্ষের মধ্যে কথাকাটাকাটি পরে হাতাহাতি শুরু হয়। কর্মকর্তারা পুষ্পস্তবক থেকে বাঁশের কাবারী খুলে নিয়ে বিবাদে নিয়োজিত হন।\nএ সময় বিশ্ববিদ্যালয়ের প্রক্টর অধ্যাপক ড. পরেশ চন্দ্র বর্ম্মণ ঘটনাস্থলে উপ¯িস্থত থাকতে দেখা গেলেও তিনি নিস্ক্রিয় ভুমিকা পালন করে বলে অভিযোগ করা হয়েছে।\nঘটনার এক পর্যায়ে উপাচার্য প্রফেসর আব্দুস সালাম ঘটনাস্থল ত্যাগ করেন। উপ-উপাচার্য প্রফেসর শাহিনুর রহমান নিজে উদ্যোগী হয়ে মাইকে ঘোষণার মাধ্যমে সবাইকে শান্ত করার চেষ্টা করেন।\nএ বিষয়ে ছাত্রলীগের সাবেক ছাত্র বিষয়ক সম্পাদক শেখ মিজানুর রহমান লালন বলেন বিভিন্ন সমিতি ও পরিষদের মধ্যে বিগত উপাচার্য হারুন উর রশিদ আসকারী যে বিভাজন সৃষ্টি করে গেছেন সেই বিভাজিত গ্রæপে সক্রিয় বিএনপি-জামাত চক্র এই জঘণ্য কাজে লিপ্ত।\nএ বিষয়ে কর্মকর্তাদের মূল সংগঠন কর্মকর্তা সমিতির সাধারন সম্পাদক ও বাংলাদেশ আন্ত:বিশ^বিদ্যালয় অফিসার্স ফেডারেশনের মহাসচিব মীর মোর্শেদুর রহমান বলেন মুল কর্মকর্তা সমিতি থেকে বেড়িয়ে যারা বিএনপি-জামাতের ক্যাডারদের নিয়ে অফিসার্স অ্যসোসিয়েশন ও কেন্দ্র কতৃক অবৈধ ঘোষিত বঙ্গবন্ধু পরিষদ গঠন করেছিল তারা জুতা পায়ে শহীদ বেদিতে উঠায় এ ঘটনা ঘটেছে।\nকেন্দ্র অনুমোদিত বঙ্গবন্ধু পরিষদের সাধারন সম্পাদক প্রফেসর ড. মাহবুবল আরফিন বলেন ন্যাক্কারজনক এই ঘটনার সাথে যারা জড়িত তারা আর যাই হোক বঙ্গবন্ধুর আর্দশ ও চেতনার পক্ষের হতে পারে না। এদের বিরুদ্ধে তিনি সবাইকে সজাগ হবার আহবান জানান।\nউপাচার্য অধ্যাপক আবদুস সালাম জানান সাংবাদিকদের বলেন এটা খুবই অনাকাক্ষিত নিন্দনীয় একটি কাজ হয়েছে।


আকাঙ্ক্ষা : গুরুত্ব ও ফযীলত - ২ - ইসলামিক অনলাইন মিডিয়া\nপ্রচ্ছদ প্রবন্ধ/নিবন্ধ ইমান/আখলাক আকাঙ্ক্ষা : গুরুত্ব ও ফযীলত – ২\nআকাঙ্ক্ষা : গুরুত্ব ও ফযীলত – ২\nতারিখ: জুলাই ১৮, ২০১৪ বিভাগ: ইমান/আখলাকমন্তব্য নেই\nপূর্বোক্ত ঘটনাবলীসহ নানা উপদেশমালা পবিত্র কুরআনের বিশাল কলেবরে স্থান পেয়েছে। প্রকৃতপক্ষে পবিত্র কুরআন বিশ্ব মানবতার একমাত্র সংবিধান। এক আল্লাহর প্রতি অকৃত্রিম বিশ্বাসীদের জন্য এটা নিঃসন্দেহে সর্বশ্রেষ্ঠ আকাঙ্ক্ষার বস্ত্ত। আল্লাহ তা‘আলা যুগে যুগে নবী-রাসূল প্রেরণ করে শয়তানের প্ররোচনায় বিভ্রান্ত মানুষকে ভ্রান্ত পথ হ’তে রক্ষা করে আল্লাহর পথে ও সত্য ধর্মের পথে বহাল রেখেছেন। অনেক সময় অনেক সম্প্রদায় তাদের নবী-রাসূলের উপদেশ লংঘন করে আল্লাহর অস্তিত্ব অবিশ্বাস করে সীমালংঘন করেছে এবং অবশেষে আল্লাহর গযবে নিপতিত হয়ে সমূলে ধ্বংস হয়েছে। কিন্তু আল্লাহ ও তাঁর নবীর প্রতি বিশ্বাস স্থাপনকারীগণ গযব হ’তে রক্ষা পেয়েছেন। যারা তওবা করে সৎপথে প্রত্যাবর্তন করেছে তারাও রক্ষা পেয়েছে। এভাবে এ নশ্বর পৃথিবীর যাত্রাপথ একদিন শেষ হয়ে যাবে। এসে যাবে পরীক্ষা গ্রহণের সর্বজনবিদিত দিন ‘ক্বিয়ামত’। ঐ দিনই বিচার হবে প্রতিটি মানুষের, কেউ বাদ যাবে না। আল্লাহ বলেন, إِنْ كُلُّ مَن فِي السَّمَاوَاتِ وَالْأَرْضِ إِلَّا آتِي الرَّحْمَنِ عَبْداً، لَقَدْ أَحْصَاهُمْ وَعَدَّهُمْ عَدّاً، وَكُلُّهُمْ آتِيهِ يَوْمَ الْقِيَامَةِ فَرْداً- ‘নভোমন্ডল ও ভূমন্ডলে কেউ নেই যে, দয়াময় আল্লাহর কাছে দাস হয়ে উপস্থিত হবে না। তাঁর কাছে তাদের পরিসংখ্যান রয়েছে এবং তিনি তাদেরকে গণনা করে রেখেছেন। ক্বিয়ামতের দিন তাদের সবাই তাঁর কাছে একাকী অবস্থায় আসবে’ (মরিয়াম ৯৩-৯৫)।\nআল্লাহ তা‘আলা মানব জাতিকে ঘিরে যে মহা আকাঙ্ক্ষার মহাপরিকল্পনা গ্রহণ করেন, তা পবিত্র কুরআনে উপদেশাকারে, প্রয়োজনানুসারে সকল শ্রেণীর মানুষকে স্মরণ করিয়ে অহী অবতীর্ণ করেন। অবতীর্ণ অহী হ’তে জানা যায় শয়তানের আকাঙ্ক্ষা পূরণের অসংখ্য কলাকৌশল। আসলে ইবলীস সৃষ্টিগতভাবেই উচ্চাভিলাষী ও অহংকারী। অতঃপর আল্লাহর দরবার হ’তে বিতাড়িত হয়ে আরও সীমালংঘনে প্রবৃত্ত হয়। ক্বিয়ামতের অব্যবহিত পূর্ব পর্যন্ত ইবলীসের প্রয়াস ক্রিয়াশীল থাকবে। এমতাবস্থায় হঠাৎ ক্বিয়ামত এসে যাবে, ইবলীস ঘুর্ণাক্ষরেও তা টের পাবে না। সেদিন তার সব জ্ঞানবুদ্ধি, উচ্চাভিলাষ, অহংকার, কলা-কৌশল সমূলে শেষ হয়ে যাবে। তার হাযার হাযার বছরের আশা-আকাঙ্ক্ষা, পৃথিবীর মহারাজত্ব মুহূর্তের মধ্যে ধূলিস্যাৎ হয়ে যাবে। এতদিন সে পৃথিবীর অধিকাংশ লোকের সামনে ক্বিয়ামতকে আড়াল করে রেখেছিল বা ক্বিয়ামতকে মিথ্যা বলে বুঝাতে সমর্থ হয়েছিল, সেই ক্বিয়ামতই পৃথিবীর সবার সামনে ভয়াবহ রূপ নিয়ে উপস্থিত হয়ে পড়বে। মুহূর্তের মধ্যে সারা জীবনের ভ্রম ভেঙ্গে যাবে অগণিত ইবলীসপন্থী নর-নারীর। সেদিনের মহাসংকট, মহানাদ, মহাত্রাস ও অলৌকিক শক্তির বাস্তবায়ন ইবলীস বাহিনীকে চরমভাবে আতংকগ্রস্ত ও হতাশাগ্রস্ত করে ফেলবে। শুধু আত্মবিলাপ ও হতাশই হবে তখন তাদের সান্ত্বনা ও ধৈর্যের একমাত্র সম্বল।\nবিশ্বজগত সৃষ্টির সূচনা থেকে ধারাবাহিকভাবে ক্বিয়ামত দিবস পর্যন্ত ইবলীস বাহিনী বিশাল আকার ধারণ করবে এবং তার দলই সংখ্যাগরিষ্ঠতা লাভ করবে। কিন্তু সেদিন ইবলীস বাহিনীর প্রতিটি সদস্যকেই কঠিন সমস্যার সম্মুখীন হ’তে হবে। সুচতুর ও মিথ্যাবাদী ইবলীস তা সবার আগেই উপলব্ধি করতে পারবে। অতঃপর সংঘাতময় পরিস্থিতির মোকাবেলায় সে তার নীতির আমূল পরিবর্তন ঘটাবে। সেদিন সে যথার্থ সত্য ও দ্ব্যর্থহীন ঘোষণা দ্বারা তার বক্তব্য, মন্তব্য ও অভিমত তুলে ধরে আল্লাহর সন্তুষ্টি অর্জনের প্রয়াস চালাবে। ইবলীসের সেই ভাষণ বিশ্বজনগোষ্ঠীর জ্ঞাতার্থেই বিশ্বনিয়ন্তা আল্লাহ তা‘আলা পবিত্র কুরআনে অবতীর্ণ করেছেন। সে (ইবলীস) মিথ্যাবাদী হ’লেও তার অন্তিমকালের উদ্দেশ্য প্রণোদিত ভাষণ হবে সঠিক ও সত্য। শয়তানের উক্ত বাণীর সত্যায়নে মহান আল্লাহ প্রত্যাদেশ করেন, ‘যখন সব কাজের ফায়ছালা হয়ে যাবে, তখন শয়তান বলবে, নিশ্চয়ই আল্লাহ তোমাদেরকে সত্য ওয়াদা দিয়েছিলেন এবং আমি তোমাদের সাথে ওয়াদা করেছি, অতঃপর তা ভঙ্গ করেছি। তোমাদের উপর তো আমার কোন ক্ষমতা ছিল না। কিন্তু এতটুকু যে, আমি তোমাদেরকে ডেকেছি, অতঃপর তোমরা আমার কথা মেনে নিয়েছ। অতএব তোমরা আমাকে ভৎর্সনা কর না, বরং নিজেদেরকেই ভৎর্সনা কর। আমি তোমাদের উদ্ধারে সাহায্যকারী নই এবং তোমরাও আমার উদ্ধারে সাহায্যকারী নও। ইতিপূর্বে তোমরা আমাকে যে আল্লাহর শরীক করেছিলে, আমি তা অস্বীকার করি। নিশ্চয়ই যারা যালেম তাদের জন্যে রয়েছে যন্ত্রণাদায়ক শাস্তি’ (ইবরাহীম ১৪/২২)।\nআল্লাহ বলেন, ‘বিপথগামীদের সামনে উন্মোচিত করা হবে জাহান্নাম। তাদেরকে বলা হবে, তারা কোথায়, আল্লাহর পরিবর্তে তোমরা যাদের পূজা করতে? তারা কি তোমাদের সাহায্য করতে পারে অথবা প্রতিশোধ নিতে পারে? অতঃপর তাদেরকে এবং পথভ্রষ্টদেরকে অধোমুখি করে নিক্ষেপ করা হবে জাহান্নামে এবং ইবলীস বাহিনীর সকলকে। তারা তথায় কথা কাটাকাটিতে লিপ্ত হয়ে বলবে, আল্লাহর কসম! আমরা প্রকাশ্য বিভ্রান্তিতে লিপ্ত ছিলাম, যখন আমরা তোমাদেরকে বিশ্ব পালনকর্তার সমতুল্য মনে করতাম। আমাদেরকে দুষ্ট কর্মীরাই গোমরাহ করেছিল। অতএব আমাদের কোন সুপারিশকারী নেই এবং কোন সহৃদয় বন্ধুও নেই। হায়, যদি কোনরূপে আমরা পৃথিবীতে প্রত্যাবর্তনের সুযোগ পেতাম, তবে আমরা বিশ্বাস স্থাপনকারী হয়ে যেতাম। নিশ্চয়ই এতে নিদর্শন আছে এবং তাদের অধিকাংশই বিশ্বাসী নয়। আপনার পালনকর্তা প্রবল পরাক্রমশালী, পরম দয়ালু’ (শো‘আরা ২৬/৯১-১০৪)।\nআল্লাহর ইচ্ছা ও আকাঙ্ক্ষা কখনও ব্যর্থ হওয়ার নয়। তাই তিনি তাঁর কিছু অন্বেষণকারীকে সাহায্য করেন। ফলে তারা সারা জীবনের বিড়ম্বনা হ’তে আত্মরক্ষা করবে এবং তারা তাদের সারাজীবনের ঘনিষ্ট বন্ধুদের সংশ্রব হ’তে বিচ্ছিন্ন হয়ে ঈমানদারদের দলভুক্ত হয়ে জান্নাত লাভ করবে। আল্লাহ তা‘আলা ঐসব ব্যক্তির বিষ্ময়কর বক্তব্যটিও পবিত্র কুরআনে উল্লেখ করেছেন, ‘তাদের (জান্নাতীদের) একজন বলবে, আমার এক সঙ্গী ছিল। সে বলত, তুমি কি বিশ্বাস কর যে, আমরা যখন মরে যাব এবং মাটি ও হাড়ে পরিণত হব, তখনও আমরা প্রতিফলপ্রাপ্ত হব? আল্লাহ বলবেন, তোমরা কি তাকে উঁকি দিয়ে দেখতে চাও? অতঃপর সে উঁকি দিয়ে তাকে জাহান্নামের মাঝখানে দেখতে পাবে। সে বলবে, আল্লাহর কসম! তুমি তো আমাকে প্রায় ধ্বংসই করে দিয়েছিলে। আমার পালনকর্তার অনুগ্রহ না হ’লে আমিও যে গ্রেফতারকৃতদের সাথেই উপস্থিত হ’তাম। এখন আমার আর মৃত্যু হবে না। আমাদের প্রথম মৃত্যু ছাড়া এবং আমরা শাস্তিপ্রাপ্তও হব না। নিশ্চয়ই এটা মহাসাফল্য। এমন সাফল্যের জন্য পরিশ্রমীদের পরিশ্রম করা উচিত (ছাফফাত ৩৭/৫১-৬১)।\nপোস্ট : ১৮ জুলাই, ২০১৪ ১৬:৪৩\nআপডেট: ১৮ জুলাই, ২০১৪ ১৬:৪৩


indobokep borneowebhosting video bokep indonesia videongentot bokeper entotin videomesum bokepindonesia informasiku videopornoindonesia bigohot কবুতরের পিঠে এসব কী? - ReportOnline24.Com\nHome›রিপোর্ট ওয়ার্ল্ড›কবুতরের পিঠে এসব কী?\nকবুতরের পিঠে এসব কী?\nআগেকার দিনে কবুতর দিয়ে চিঠি আদান-প্রদানের গল্প আমরা অনেকেই শুনেছি। গোয়েন্দা তৎপরতায় কবুতরের ব্যবহারও বিরল নয়। কিন্তু মাদকদ্রব্য পরিবহনে কবুতরের ‘অভিনব ব্যবহার’অনেককেই চমকে দিয়েছে।\nকুয়েতে এমন ঘটনা ঘটেছে। দেশটির শুল্ক কর্মকর্তারা সম্প্রতি সন্দেহভাজন একটি কবুতর আটক করেন। কবুতরটির পিঠে বাঁধা ছোট্ট ব্যাগে ১৭৮টি চেতনানাশক পিল পাওয়া গেছে।\nশুল্ক কর্মকর্তাদের ধারণা, কবুতরটি ইরাক থেকে সীমান্ত পার হয়ে কুয়েতে এসেছে।\nইরাকভিত্তিক সংবাদমাধ্যম বাস নিউজের তথ্যমতে, কবুতরটি কুয়েতের ইরাক সীমান্তবর্তী আবদালি প্রদেশের শুল্ক বিভাগের নিকটবর্তী একটি ভবন থেকে ধরা হয়েছে।\nসামাজিক যোগাযোগমাধ্যমে কবুতরটি আলোচনার ঝড় তুলেছে।\nটুইটার ব্যবহারকারীদের অনেকেই লিখেছেন, বিপণন ব্যবস্থার কী দারুণ উদ্ভাবন!\nরেডিট ব্যবহারকারীদের অনেকেই বিস্ময় প্রকাশ করে লেখেন, শুল্ক কর্মকর্তারা একে গ্রেফতার করল কীভাবে! কবুতরটি মানুষের মধ্যে বেশ কৌতূহলের সৃষ্টি করেছে।\nকর ফাঁকি মামলাঃ মেসির ২১ মাসের কারাদণ্ড ...\nসুপ্রিমকোর্ট চত্বরের গ্রিক দেবীর ভাস্কর্য অপসারণ\nহুথিদের হামলায় ইয়েমেনের সাবেক প্রেসিডেন্ট সালেহ নিহত\n৩ ঘণ্টার চেয়ে বেশি তাজমহলে থাকতে পারবে না পর্যটকরা\n“পাক-চীন অর্থনৈতিক করিডরের বিরুদ্ধে ষড়যন্ত্র রোধে প্রস্তুত পাকিস্তানি সেনারা”\nভারতে রাষ্ট্রপতি পদে বিজেপির প্রার্থী দলিত নেতা রামনাথ কোবিন্দ\nউইকিপিডিয়া বন্ধ করল তুরস্ক সরকার


দিনাজপুরের হাজী মোহাম্মদ দানেশ বিজ্ঞান ও প্রযুক্তি বিশ্ববিদ্যালয়ের (হাবিপ্রবি) শিক্ষার্থী বাড়ায় ক্যাম্পাস সংলগ্ন বাঁশেরহাট এলাকায় গড়ে ওঠে দুই শতাধিক মেস। এসব মেসে শিক্ষার্থীরা বসবাস করলেও বাণিজ্যিক রেটে দিতে হয় বিদ্যুৎ বিল, যা শিক্ষার্থীদের জন্য অত্যন্ত ব্যয়বহুল।\nএ বিষয়ে একাধিকবার হাবিপ্রবির সাধারণ শিক্ষার্থীরা যথাযথ কর্তৃপক্ষের কাছে অভিযোগ দিলেও কোনো সুরাহা হয়নি। এতে বিপাকে পড়েন কয়েক হাজার শিক্ষার্থী। অবশেষে হাবিপ্রবির উপাচার্য অধ্যাপক ড. এম কামরুজ্জামানের হস্তক্ষেপে এ সমস্যার সমাধান হতে চলেছে।\nএ বিষয়ে হাবিপ্রবির ছাত্র পরামর্শ ও নির্দেশনা বিভাগের পরিচালক অধ্যাপক ড. ইমরান পারভেজ জাগো নিউজকে বলেন, উপাচার্য শুরু থেকেই শিক্ষার্থীদের বিভিন্ন সমস্যা সমাধানে আন্তরিকতার সঙ্গে কাজ করে যাচ্ছেন। এর অংশ হিসেবে বিশ্ববিদ্যালয় সংলগ্ন মেসের বিদ্যুৎ বিল আবাসিকীকরণ কাজ এরই মধ্যে শুরু হয়েছে। মেসের তথ্য পল্লী বিদ্যুৎ বিভাগ সংগ্রহের কাজ শুরু করেছে। একই সঙ্গে একটি ফরমে মেসগুলোর তথ্য সংগ্রহের কাজ শুরু করেছে হাবিপ্রবির ছাত্র পরামর্শ ও নির্দেশনা বিভাগ। শিগগির শিক্ষার্থীরা আবাসিক বিদ্যুৎ বিলের সুবিধা পাবে।\nঅধ্যাপক ড. ইমরান পারভেজ আরও বলেন, মেস মালিককে দ্রুত সময়ের মধ্যে পল্লী বিদ্যুৎ অফিসে আবাসিক বিদ্যুতের জন্য আবেদন করতে হবে। পাশাপাশি বিশ্ববিদ্যালয় থেকে সরবরাহ করা তথ্য সংগ্রহের ফরমটি যথাযথভাবে পূরণ করে ছাত্র পরামর্শ ও নির্দেশনা বিভাগে জমা দিতে হবে। এরপর সব মেসের তথ্য যাচাই-বাছাই করে পল্লী বিদ্যুৎ বিভাগে তথ্য সরবরাহ করবে হাবিপ্রবি প্রশাসন।\nবিশ্ববিদ্যালয় সংলগ্ন মেস মালিক কমিটির সাংগঠনিক সম্পাদক মো. মামুনুর রশিদ জাগো নিউজকে বলেন, ২০১২ সাল থেকে আকস্মিকভাবে পল্লী বিদ্যুৎ বিভাগ আমাদের মেসগুলোকে বাণিজ্যিকীকরণ করে। এতে শিক্ষার্থীদের পাশাপাশি আমরা মেস মালিকরাও বিব্রতকর অবস্থায় পড়ি। বিভিন্ন সময় দফায় দফায় পল্লী বিদ্যুৎ বিভাগের সঙ্গে আলোচনা করেও সমস্যার সমাধান হয়নি। অবশেষে হাবিপ্রবি উপাচার্যের হস্তক্ষেপে সমস্যার সমাধান হতে চলেছে।\nবিদ্যুৎ বিলের সমস্যা সমাধান হওয়ায় উচ্ছ্বাস প্রকাশ করে হাবিপ্রবির পরিসংখ্যান বিভাগের শিক্ষার্থী মো. মোরসালিন মিয়া বলেন, বর্তমান উপাচার্য যে শিক্ষার্থীবান্ধন, তা তিনি পুনরায় প্রমাণ করলেন। শিক্ষার্থীরা দীর্ঘ ৯ বছর ধরে বিদ্যুৎ বিভাগের কাছে জিম্মি। বিশ্ববিদ্যালয় প্রশাসন যদি হাবিপ্রবি সংলগ্ন মেস মালিকদের সঙ্গে বসে ‘কন্টাক্ট সিস্টেম’ বাতিলের উদ্যোগ নেয় তাহলে আর কোনো সমস্যাই থাকবে না। আশা করি এ ব্যাপারে প্রশাসন শিগগির উদ্যোগ নেবে।\nহাবিপ্রবি সংলগ্ন মেসগুলো বাণিজ্যিক মিটার হওয়ায় দীর্ঘদিন ধরে এর প্রতিবাদ করে আসছিল সাধারণ শিক্ষার্থীরা। বিশ্ববিদ্যালয়ের সপ্তম উপাচার্য নিয়োগ পাওয়ার পরপরই হাবিপ্রবির গণমাধ্যম সংগঠন হাবিপ্রবি সাংবাদিক সমিতি কর্তৃক লাইভ অনুষ্ঠানের মাধ্যমে সাধারণ শিক্ষার্থীদের ভোগান্তি দূরীকরণের উদ্দেশে সর্বপ্রথম এ ব্যাপারে উপাচার্যের হস্তক্ষেপ কামনা করে সংগঠনটি।


Home › খেলাধুলার খবর › খেলাধুলার বিবিধ › রোহিতের স্ত্রীকে নিয়ে সিনেমা দেখতে গিয়েছিলেন কোহলি!\nখেলাধুলার বিবিধ 12th Sep 19 at 2:06pm 2,440\nবেশ কিছুদিন ধরেই ভারতীয় ক্রিকেট দলের দুই অপরিহার্য সদস্য বিরাট কোহলি ও রোহিত শর্মার দ্বন্দ্বের খবরে গরম ভারতীয় মিডিয়া। যদিও তারা দুজনে এটি বরাবর অস্বীকার করে আসছিলেন৷ কিন্তু এবার জানা গেল আসল রহস্য।\nভারতীয় সংবাদ মাধ্যম ডেকান ক্রনিকাল জানিয়েছে, প্রায় ছয় বছর আগে ২০১৩ সালে উইন্ডিজ সিরিজ থেকে ফেরার পর রোহিত শর্মার স্ত্রী ঋত্বিকাকে নিয়ে ঘুরতে ও সিনেমা দেখতে গিয়েছিলেন বিরাট কোহলি৷ এটি জানার পর থেকেই অবনতি হয়েছে এই দুই ক্রিকেটারের সম্পর্ক।\nতখনো অবশ্য রোহিতের স্ত্রী হননি ঋত্বিকা। এই দুইজন বিয়ের পিড়িতে বসেন ২০১৫ সালে। কিন্তু তারপরেও হয়তো নিজের প্রেমিকার দলের সতীর্থের সাথে অমন ঘুরোঘুরি মেনে নিতে পারেননি রোহিত৷ সে থেকেই কোহলি-রোহিতের সম্পর্কের টানাপোড়ন শুরু বলে ডেকান ক্রনিকলের প্রতিবেদন উল্লেখ করে। যদিও কোহলি ঋতিকা বেশ ভালো বন্ধু বলেই নিজেদের দাবি করে আসছিল।\nমূল ঘটনা যাই হোক দিন দুয়েক আগেও দলের দুই ক্রিকেটারকে নিয়ে বলতে গিয়ে প্রধান কোচ শাস্ত্রী জানান এসব কেবলই গুঞ্জন। দলের প্রতিটি ক্রিকেটারের আলাদা আলাদা মত প্রকাশের স্বাধীনতা আছে। প্রত্যেকের সাথে প্রত্যেকের মতের অমিল থাকতে পারে কিন্তু সেটা কখনই সাংঘর্ষিকতায় রুপ নেয়নি।\nগণধর্ষণের অভিযোগে রবিনহোর ৯ বছরের জেল!\n29th Dec 19 at 2:02pm 1,446\nআমার দেখা সেরা খেলোয়াড় মেসি: নেইমার\n17th Dec 19 at 12:05pm 455\n17th Dec 19 at 11:30am 357\nমেসির বাড়ি খুঁজে বের করে যা করলেন বাংলাদেশি তরুণ!\n11th Dec 19 at 2:27pm 487\n9th Dec 19 at 3:36pm 4,251\n9th Dec 19 at 11:58am 663\n9th Dec 19 at 10:37am 831\n9th Dec 19 at 9:08am 954\n11 hours ago 1,327\nToday at 8:09am 139\nYesterday at 7:32pm 6,508\nYesterday at 6:38pm 917


‘আমি রোশনের সঙ্গে সংসার করবই না’,- ভিডিও লাইভে এসে ক্ষো’ভ উ’গরে দিলেন অভিনেত্রী শ্রাবন্তী, ভাইরাল ভিডিও! – EiKolkata\nপ্রথম পাতা /নিউজ/‘আমি রোশনের সঙ্গে সংসার করবই না’,- ভিডিও লাইভে এসে ক্ষো’ভ উ’গরে দিলেন অভিনেত্রী শ্রাবন্তী, ভাইরাল ভিডিও!\nনিজস্ব প্রতিবেদন :- নতুন মোড় এসেছে শ্রাবন্তীর জীবনে । কিন্তু সবকিছু শুরু হওয়ার আগেই আবার শে-ষ হয়ে গেল সম্পর্ক । পুনরায় চি-রতরে ভে-ঙে গে-ল তাদের স-ম্পর্ক । ইতিমধ্যে কার কথা বলতে চলেছি তা আপনারা নিশ্চয়ই বুঝতে পেরেছেন । ঠিকই ধরেছেন আমি রোশন সিং এর কথা বলতে চলেছি । বাংলার অভিনয় জগতে একজন জনপ্রিয় অভিনেত্রী হলেন শ্রাবন্তী চ্যাটার্জী । চ্যাম্পিয়ন সিনেমা মাধ্যমে তার অভিনয় জগতে পদার্পণ ঘটে । তারপর বিভিন্ন নামিদামি ছবিতে অভিনয় করেছেন বাংলার দর্শকদের মন ।\nশুধুমাত্র ভারত বর্ষ নয় ভারতবর্ষের বাইরে ও তার অনুরাগ সংখ্যা রয়েছে । এমনকি বাংলাদেশের বেশ কয়েকটি জনপ্রিয় ছবিতে অভিনয় করতে দেখা গেছে শ্রাবন্তীকে। পরপর তিনটি সম্পর্ক বা বি-বাহ ভে-ঙে যা-ওয়ার পর স-মা-লোচনার ঝ-ড় ও-ঠে তাকে কেন্দ্র করে । তার পাশাপাশি ভোটের আগে অভিনয় জগত ছেড়ে রাজনৈতিক জগতে পদার্পণ করা নিয়ে অনেক কে কটাক্ষ করেন তাকে । কিন্তু তিনি আ-ত্মবিশ্বাসী ছিলেন যে ভোটের ফলাফলে তিনি জয়লাভ করবেন । অবশেষে তার সেই স্বপ্ন স্বপ্নই থেকে গেল ।\nবেহালা পশ্চিম থেকে প্রার্থী হয়েছিলেন শ্রাবন্তী চ্যাটার্জী । কিন্তু বেহালার মানুষটাকে পছন্দ করেননি ।তাই গো হারা হারতে হলো শ্রাবন্তী চ্যাটার্জী কে । এবার তার জীবনে এলো নতুন মোড় । কিন্তু সেটি অস্বীকার করল শ্রাবন্তী চ্যাটার্জী । দীর্ঘ সাত মাস আলাদা থাকার পর অবশেষে রোশন নিজের দোষ স্বীকার করে শ্রাবন্তীকে পুনরায় আবার কাছে পেতে চাইছে । একসাথে সংসার করতে চাইছে ।আর তারপর থেকেই বেড়েই চলেছে জ-ল্পনা । নেটিজেনদের মতামত ঘর পোষণ এর দায়িত্ব থেকে মুক্তি পেতেই ধরনের সিদ্ধান্ত নিয়েছে ।\nকিন্তু এমনটা যে তিনি তার জন্য করেননি সেটি স্পষ্ট তিনি উল্লেখ করেছেন । আবার পুনরায় সব তিক্ততা ভুলে একসাথে থাকতে চাই তারা কিন্তু এই দিকে সেই প্রস্তাবকে খারিজ করে দিল শ্রাবন্তী চ্যাটার্জী । সংবাদমাধ্যমে তরফ থেকে শ্রাবন্তী চ্যাটার্জী কে ফোন করা হলে তিনি ফোন ধরতে অনিচ্ছা প্রকাশ করেন । এবং সরাসরি জানান যে তিনি এই বিষয়ে আর কিছু মন্তব্য করতে চান না । অর্থাৎ এই থেকে আমন্ত্রণ করা যেতেই পারে যে শ্রাবন্তী চ্যাটার্জী আর রোশন সিং এর সাথে থাকতে চান না ।\nগাছের ডালে বসে নিজেদের মধ্যে গল্প করতে করতে পেয়ারা খাচ্ছে দুটি টিয়া পাখি! দারুন ভাইরাল হল ভিডিও।\nবাইরে বৃষ্টি পড়ছে দেখে গান করল ছোট্ট ইউভান, দেখে অবাক বাবা রাজও, ভাইরাল ভিডিও!\nস্নাতক পাস হলেই IDBI ব্যাংকে মোটা বেতনের চাকরি, আবেদন করবেন যেভাবে, রইল পদ্ধতি!


Dengue is in control : Malay dey - Anandabazar\nDengue is in control : Malay dey\n২৫ অক্টোবর, ২০১৭, ০৩:১২:৩৭\nশেষ আপডেট: ২৫ অক্টোবর, ২০১৭, ০৮:০৭:২১\nনিয়ন্ত্রণেই ডেঙ্গি, মত মলয়েরও\nরাজ্যে ডেঙ্গি-পরিস্থিতি উদ্বেগজনক নয় এবং কোনও তথ্যই গোপন করা হচ্ছে না— এ বার খোদ মুখ্যসচিবকে আসরে নামিয়ে ডেঙ্গি নিয়ে নিজেদের অবস্থান আরও এক বার জানিয়ে দিল সরকার।\nগত ১২ অক্টোবর নবান্নে সাংবাদিকদের মুখোমুখি হয়ে মুখ্যমন্ত্রী দাবি করেছিলেন, ডেঙ্গি পরিস্থিতি মোটেই উদ্বেগজনক নয়। বেসরকারি প্যাথলজিক্যাল ল্যাবরেটরিগুলি ঠিকমতো পরীক্ষা না-করেই ডেঙ্গি হয়েছে বলে জানিয়ে বিভ্রান্তি ছড়াচ্ছে, অভিযোগ করেছিলেন তিনি। তার পর গত ১২ দিনে রাজ্যের বিভিন্ন প্রান্ত থেকে একের পর এক ডেঙ্গি আক্রান্ত ও জ্বরে মৃত্যুর খবর এসেছে। অভিযোগ, ডেঙ্গি হয়েছে বলে রিপোর্ট না দেওয়ার জন্য ল্যাবগুলির উপরে শাসক দলের চাপ বেড়েছে। বেসরকারি হাসপাতালগুলিকেও চাপ দেওয়া হচ্ছে জ্বরে মৃত্যুর কারণ ডেঙ্গি না লেখার জন্য।\nতবে সরকারও যে যথেষ্ট চাপে, তার প্রমাণ মিলেছে মঙ্গলবার খোদ মুখ্যসচিব মলয় দে’কে দিয়ে সাংবাদিক বৈঠক করানোয়। যদিও মুখ্যমন্ত্রীর ঠিক করে দেওয়া অবস্থান থেকে বিন্দুমাত্র নড়েননি তিনি। পরিস্থিতি উদ্বেগজনক নয় বোঝাতে পরিসংখ্যান তুলে ধরে বলেছেন, ‘‘গত বছর এই সময়ে ডেঙ্গিতে এ রাজ্যে আক্রান্তের সংখ্যা ছিল ২০,১৪০। মৃতের সংখ্যা ৪০। এখনও পর্যন্ত এ রাজ্যে ডেঙ্গিতে আক্রান্তের সংখ্যা ১৮,২৩৮ জন। মৃত্যু হয়েছে ৩৫ জনের।’’ গত কয়েক দিন ধরে এই যুক্তিই দফায় দফায় শুনিয়েছে স্বাস্থ্যভবন।\nএ রাজ্যের ডেঙ্গি-পরিস্থিতি যে উদ্বেগজনক নয়, তা বোঝাতে আগের দিন মুখ্যমন্ত্রী একাধিক ভিন্ রাজ্যের তুলনা টেনেছিলেন। মুখ্যসচিবও এ দিন বলেন, ‘‘আমরা অন্য রাজ্যের সোয়াইন ফ্লু এবং মশাবাহিত রোগের পরিসংখ্যান জোগাড় করেছি। তাতে দেখা গিয়েছে, এ রাজ্যে মৃত্যুর সংখ্যা অনেকটাই কম।’’ কিন্তু ভিন্ রাজ্যে ডেঙ্গিতে মৃত্যু কত জনের জানতে চাওয়া হলে মুখ্যসচিব বলেন, ‘‘সেই তথ্য এখনও আমাদের\nডেঙ্গি সম্পর্কে তথ্য গোপন করার অভিযোগও খণ্ডন করে মুখ্যসচিব বলেছেন, ‘‘ডেঙ্গির মতো মশাবাহিত রোগে আক্রান্ত হওয়ার প্রমাণ মিললে, তা নথিভুক্ত করতে হয়। এটাই আইন। তার নির্দিষ্ট প্রক্রিয়া রয়েছে। বেসরকারি হাসপাতাল বা ডায়াগনস্টিক সেন্টারগুলিকেও তা প্রশাসনকে জানাতে হয়।’’ কিন্তু শাসক দলের চাপে অনেক বেসরকারি হাসপাতালই ডেঙ্গি হলেও তা লিখছে না বলে অভিযোগ। মুখ্যসচিবের জবাব, ‘‘এমন ঘটনা জানা নেই। স্বাস্থ্যভবন থেকে এমন কিছু লেখার নির্দেশও দেওয়া হয়নি। ডেঙ্গি হলে কেন লিখবে না? লিখতেই হবে।’’\nপ্রশ্ন উঠেছে, তা হলে কি সঠিক তথ্য পেশ না-করার দায় প্রকারান্তরে বেসরকারি ল্যাব ও হাসপাতালগুলির উপরেই চাপিয়ে দিচ্ছে রাজ্য? সেই প্রশ্নের কোনও জবাব মুখ্যসচিবের বক্তব্যে মেলেনি। তবে মুখ্যমন্ত্রীর সুরেই তিনি বলেন, ‘‘অনেক সেন্টারে র‌্যাপিড টেস্ট হচ্ছে, তা বিজ্ঞানভিত্তিক নয়। সেটা নথিভুক্ত করা যাবে না।’’\nমুখ্যসচিব এ দিন বলেন, ডেঙ্গ২ এবং ডেঙ্গ৪ ভাইরাসে আক্রান্তের সংখ্যা বেশি হওয়ায় কিছুটা সমস্যা হয়েছে এবং শহরাঞ্চলের পাশাপাশি গ্রামেও রোগ ছড়িয়েছে। যদিও দেগঙ্গা, হাবরায় ডেঙ্গি ছড়ানো নিয়ে প্রশ্নে তাঁর জবাব, ‘‘ওখানে কয়েকটি জায়গায় ডেঙ্গির ঘটনা ধরা পড়েছে। তবে সবগুলি ডেঙ্গি নয়।’’ মশার লার্ভা রোধে কলকাতা পুরসভা যতটা সক্রিয়, জেলার পুরসভাগুলি এখনও ততটা জোরকদমে ময়দানে নামতে পারেনি, এমন অভিযোগ সম্পর্কে মুখ্যসচিব বলেন, ‘‘আমরাও অভিযোগ পাচ্ছি। পুরসভাগুলির পিছনে নিয়মিত লেগে আছি। নজরদারি চলছে। কী করতে হবে তা স্পষ্ট জানিয়ে দেওয়া হয়েছে।’’


সবার মাথা নত করানো যায় না, সেটা প্রমাণ করতে পেরেছি : মাহবুব কবীর\n১৫ ডিসেম্বর, ২০২১ ০১:৩২\nবিশেষ ভারপ্রাপ্ত কর্মকর্তা (ওএসডি) থেকেই অবসরে গেলেন আলোচিত অতিরিক্ত সচিব মো. মাহবুব কবীর মিলন। এদিকে তিনি বলেছেন, সবাইকে কেনা যায় না, মাথা নত করানো যায় না, সেটা প্রমাণ করতে পেরেছি, এটাই আমার জীবনের পরম শান্তির বিষয়।\nমঙ্গলবার (১৪ ডিসেম্বর) রাতে সামাজিক যোগাযোগের মাধ্যম ফেসবুকে নিজের ভেরিফাইড আইডি থেকে এক স্ট্যাটাসের মাধ্যমে এ কথা বলেন অবসরে যাওয়া অতিরিক্ত সচিব মো. মাহবুব কবীর (মিলন)।\nস্ট্যাটাসে তিনি বলেন, আজ শেষ হলো চাকরি জীবন।\nঅবসর হলো শুরু। আমার নাম শুনলেই অসংখ্য মহোদয়ের গায়ে চাকাচাকা লাল এলার্জি উঠে যায়, এটাই আমার চাকরি জীবনের অন্যতম সার্থকতা। আশা করি সামনে আরও উঠবে ইনশাআল্লাহ।\nতিনি আরও বলেন, আলহামদুলিল্লাহ। সকল সম্মানের মালিক একমাত্র আল্লাহপাক।\nসর্বশেষ রেলপথ মন্ত্রণালয়ের অতিরিক্ত সচিব ছিলেন মাহবুব কবীর। রেল বিভাগের নানা অনিয়ম দূর করতে বেশকিছু নতুন উদ্যোগ নিচ্ছিলেন তিনি। গত বছরের ৬ আগস্ট তাকে ওএসডি করা হয়। এর আগে তিনি বাংলাদেশ নিরাপদ খাদ্য কর্তৃপক্ষের সদস্য ছিলেন। হয়েছিলেন সংস্থাটির ভারপ্রাপ্ত চেয়ারম্যান। সেসময় খাদ্যে ভেজাল ও নানা অনিয়মের বিরুদ্ধে কঠোর পদক্ষেপ নিয়ে আলোচিত হন মাহবুব কবীর।\nরেলপথ মন্ত্রণালয়ে থাকাকালীন অতিরিক্ত সচিব মো. মাহবুব কবীর দেশে দুর্নীতি দূর করতে ১০ জন সৎ কর্মকর্তা নিয়ে একটি উইং গঠনের প্রস্তাব দিয়েছিলেন। চ্যালেঞ্জ ছুড়ে দিয়ে গত বছরের ২৯ জুলাই একটি গণমাধ্যমকে বলেছিলেন, ৩ মাসের মধ্যে দেশের সব খাতের দুর্নীতি দূর করবে তার নেতৃত্বাধীন উইং। কিন্তু তার সে ইচ্ছা তো পূরণ হয়নিই, উলটা এক সপ্তাহের ব্যবধানে গত বছরের ৬ আগস্ট তাকে ওএসডি (বিশেষ ভারপ্রাপ্ত কর্মকর্তা) করে জনপ্রশাসন মন্ত্রণালয়। এ নিয়ে তার বিরুদ্ধে বিভাগীয় মামলাও হয়েছে। সেই মামলায় দণ্ড হিসেবে তাকে ‘তিরস্কার’ও করেছে সরকার। ১ মার্চ এ বিষয়ে প্রজ্ঞাপন জারি করে জনপ্রশাসন মন্ত্রণালয়।\nকরোনা: ২৪ ঘণ্টায় শনাক্ত সাড়ে ১১ হাজার ছুঁইছুঁই\nলতা-পাতার আগুনে শীত কাটাত আকবর পাগল, পেলেন বসুন্ধরার কম্বল


ক্ষমতার পরিবর্তন চাইলে নির্বাচনের অপেক্ষা করতে হবে: কাদের\nপ্রকাশ: ০৯ জুন ২০২১ ১৩:৩৮:৩০ আপডেট: ০৯ জুন ২০২১ ১৯:০৬:২২\n'ফখরুল সাহেবরা রঙিন চশমার ফাঁকে রঙিন খোয়াব দেখেন' মন্তব্য করে আওয়ামী লীগের সাধারণ সম্পাদক ওবায়দুল কাদের বলেন, বিএনপি যদি ক্ষমতার পরিবর্তন চায় তাহলে আগামী নির্বাচনের জন্য অপেক্ষা করতে হবে।\nআজ বুধবার (৯ জুন) সকালে তার সরকারি বাসভবনে নিয়মিত ব্রিফিংয়ে ওবায়দুল কাদের বলেন, সংবিধানসম্মতভাবে পৃথিবীর অন্যান্য গণতান্ত্রিক দেশের মতো যথাসময়ে বাংলাদেশে নির্বাচন হবে। এসময় বিএনপির বহুদলীয় গণতন্ত্র বহুদলীয় তামাশা ছিলো বলেও মন্তব্য করেন তিনি।\nআওয়ামী লীগ গণতন্ত্রকে হত্যা করেছে- বিএনপি নেতাদের এমন অভিযোগের জবাবে তিনি বলেন, তাদের এই ধরনের নির্লজ্জ বক্তব্য শুনলে জনগণ হাসে। হ্যাঁ-না ভোটের মাধ্যমে বিএনপিই গণতন্ত্রকে হত্যা করেছিলো।\nবিএনপি নেতাদের প্রতি প্রশ্ন রেখে ওবায়দুল কাদের বলেন, ১৯৭৮ সালে সামরিক উর্দি পরে অস্ত্রের মুখে বিচারপতি সায়েমকে সরিয়ে কে প্রশ্নবিদ্ধ নির্বাচন করে রাষ্ট্রপতি হয়েছিলো? বিএনপি’র গণতন্ত্র ছিল কারফিউ গণতন্ত্র। ১৫ ফেব্রুয়ারির ভোটারবিহীন প্রহসনের নির্বাচন কোন গণতন্ত্র?\nবিএনপি নেতাদের জবাবদিহির সম্মুখীন করে ওবায়দুল কাদের বলেন, বিরোধী দল হিসেবে গণতন্ত্রের বিকাশে বিএনপি কি ভূমিকা রেখেছে জাতি তা জানতে চায়। তিনি আরও বলেন, সর্বশেষ নির্বাচন থেকে সরে যাওয়ার ঘোষণা দিয়ে বিএনপি আবারও প্রমাণ করেছে, তারা গণতন্ত্রে বিশ্বাস করে না।\nসরকারের সড়ক পরিবহন ও সেতুমন্ত্রী ওবায়দুল কাদের বলেন, অবাধ, নিরপেক্ষ ও সুষ্ঠু নির্বাচন অনুষ্ঠানে সরকার নির্বাচন কমিশনকে সর্বাত্মক সহযোগিতা করবে।\nবিএনপিকে হুঁশিয়ার করে তিনি আরও বলেন, বিএনপি কি নির্বাচনের মাধ্যমে ক্ষমতার পরিবর্তন চায়? তারাতো গণ-অভ্যুত্থানের মাধ্যমে সরকার পরিবর্তনের দুঃস্বপ্ন দেখেছে। আন্দোলনের নামে সহিংসতা সৃষ্টি করে ঘোলা পানিতে মাছ শিকার করতে চাইলে সরকার সমুচিত জবাব দিবে রাজপথে।


জোবায়ের আলী জুয়েল | প্রকাশের সময় : ২২ ডিসেম্বর, ২০১৭, ১২:০০ এএম\nবাংলায় নারী শিক্ষার ক্ষেত্রে ঐতিহাসিক ভূমিকা পালনকারী প্রথম কলেজ হলো বেথুন কলেজ। হিন্দু ফিমেল স্কুল হিসেবে প্রথম এর কার্যক্রম শুরু হয়। পরবর্তী সময়ে বিদ্যালয়টি শ্রী বৃদ্ধি ঘটে এবং ১৮৪৯ খ্রিস্টাব্দের ৭ মে এর নামকরণ হয় বেথুন স্কুল। বিদ্যালয়টির প্রতিষ্ঠাতা জন ইলিয়ট ড্রিন্ক ওয়াটার বেথুন (১৮০১-১৮৫১ খ্রি.) ছিলেন ট্রিনিটি কলেজ কেম্ব্রিজের গ্রাজুয়েট ও চতুর্থ র‌্যাঙ্গলার। তিনি গর্ভণর জেনারেলের কাউন্সিলের আইন উপদেষ্টা হিসেবে ১৮৪৮ খ্রিষ্টাব্দের এপ্রিলে ভারতে আসেন। তিনি কাউন্সিল অব-এডুকেশনেরও সভাপতি ছিলেন। নারী শিক্ষার অগ্রগতির ক্ষেত্রে তাঁর অগ্রণী ভূমিকা ও পদক্ষেপে তিনি রামগোপাল ঘোষ, রাজা দক্ষিণারঞ্জণ মুখার্জী, পÐিত মদন মোহন তর্কালঙ্কার প্রমুখের ন্যায় কতিপর্য ভারতীয় মনীষীর সমর্থন ও সহযোগিতা লাভ করেন। কলকাতা মির্জাপুরের রাজা দক্ষিণারঞ্জন মুখার্জীর দানকৃত জমিতে মাত্র একুশ জন ছাত্রী নিয়ে বেথুন স্কুলের কার্যক্রম শুরু হয়। ১৮৫১ খ্রিষ্টাব্দের ১২ আগস্ট বেথুন মৃত্যুবরণ করেন এবং ভারতের তৎকালীন গর্ভণর জেনারেল লর্ড ডালহৌসী বেথুন স্কুলের অগ্রগতি অব্যাহত রাখার ব্যবস্থা নেন। কর্ণ ওয়ালিস স্কোয়ারের পশ্চিম দিকের একটি নতুন ভবণে বিদ্যালয়টি স্থানান্তরিত হয়। কলকাতার অপর একটি প্রধান মহিলা স্কুল বঙ্গ মহিলা বিদ্যালয়ের সঙ্গে একত্রীকরণের ফলে বেথুন স্কুলের অগ্রগতি দ্রততর হয়।\n১৮৬১ খ্রিস্টাব্দে বাঙালির ইতিহাসে একটি মাইলফলক। এ বছর জন্মগ্রহণ করেন বিশ্বকবি রবীন্দ্রনাথ ঠাকুর। এ সময় প্রকাশিত হয় মাইকেল মধুসুদন দত্তের বাংলা সাহিত্যের একমাত্র সার্থক মহাকাব্য “মেঘনাথ বধ”। আর ওই বছরে ১৮৬১ খ্রিস্টাব্দের ১৮ জুলাই জন্ম গ্রহণ করেন অবিভক্ত বাংলার প্রথম বাঙালি নারী গ্রাজুয়েট ও চিকিৎসক কাদম্বিনী গাঙ্গুলি। ঊনিশ শতকের দ্বিতীয়ার্ধে বাংলার নারী শিক্ষা আন্দোলনের অন্যতম সক্রিয় সমর্থক ব্রজ কিশোর বসুর কন্যা কাদম্বিনী। ওই সময় প্রাথমিক অবস্থায় পুরুষের মতো জ্ঞানার্জন ও অধ্যয়নের সুযোগ লাভকারী নারীদের অন্যতম ছিলেন তিনি। তাঁর পিতা ব্রজ কিশোর বসু ছিলেন নারী শিক্ষার একজন অত্যুৎসাহী সমর্থক। ঊনিশ শতকের দ্বিতীয়ার্ধে নারী শিক্ষা বাংলার “ব্রাহ্ম সমাজ” এর সদস্যদের মধ্যে এক তীব্র বিতর্কের বিষয় হয়ে উঠেছিল। কেশব চন্দ্র সেন (১৮৩৮-১৮৮৪ খ্রি.) নারীদের উচ্চ শিক্ষার বিরোধী হওয়ায় শিবনাথ শাস্ত্রী, দূর্গা মোহন দাস, দ্বারকনাথ গাঙ্গুলীসহ অন্যান্য প্রগতিবাদী ব্রাহ্ম তাঁর সমালোচনা করেন। অনেক বিশিষ্ট ব্রাহ্ম পরিবার কেশব সেনের গোষ্ঠী ত্যাগ করে ১৮৭৬ খ্রিস্টাব্দের সাধারণ “ব্রাহ্ম সমাজ” গঠন করেন। পূর্ণ গঠিত বেথুন স্কুল থেকে প্রথম বারের মতো মিস কাদম্বিনীয বসুকে ১৮৭৮ খ্রিস্টাব্দে এন্ট্রান্স পরীক্ষায় অংশগ্রহণের জন্য পাঠানো হয় এবং তিনি পরীক্ষায় দ্বিতীয় বিভাগে উত্তীর্ণ হন। উচ্চ শিক্ষা গ্রহণের জন্য কাদম্বিনী বসুর গভীর আগ্রহে সরকার একটি মহিলা কলেজ স্থাপনের বিকল্প পথ আবিষ্কার অথবা কোলকাতায় মহিলাদের একমাত্র সরকারী প্রতিষ্ঠান বেথুন স্কুলে ডিগ্রি পর্যায়ের শিক্ষাক্রম চালু করার উদ্যোগ নেয়।\nশুধুমাত্র কাদম্বিনী বসুকে ছাত্রী তালিকাভুক্ত করে ১৮৭৯ খ্রিস্টাব্দে বেথুন কলেজের কার্যক্রম শুরু হয়। আগেই উল্লেখ করা হয়েছে ১৮৭৮ খ্রিস্টাব্দে কাদম্বিনী বসু ও সরলা দাস মহিলাদের মধ্যে প্রথম প্রবেশিকা পরীক্ষা দেয়ার অনুমতি পান। কী কারণে যেন সরলা দাস পরীক্ষা দিতে পারেননি। শেষ পর্যন্ত শুধু কাদম্বিনী বসু পরীক্ষায় অংশ নিয়ে দ্বিতীয় বিভাগে এন্ট্রান্স পাস করেন (১৮৭৮ খ্রি.)। বাংলার প্রথম দু’জন মহিলা গ্রাজুয়েট কাদম্বিনী বসু (১৮৬১-১৯২৩ খ্রি.) ও চন্দ্র মূখী বসু (১৮৬৯-১৯৪৫ খ্রি.)। ১৮৮৩ খ্রিষ্টাব্দে কলকাতার বেথুন কলেজের ছাত্রী হিসেবে কাদম্বিনী বসু বিএ পরীক্ষায় অংশ নেন এবং কৃতিত্বের সঙ্গে বিএ ডিগ্রি লাভ করেন। তখন তাকে বাংলার প্রথম মহিলা গ্র্যাজুয়েট হিসেবে স্বীকৃতি দিয়ে অভিনন্দিত করা হয়। অবশ্য ঐ একই বছর বেথুন কলেজ থেকে আরেকজন ছাত্রী বিএ ডিগ্রি অর্জন করেন। তিনি হলে উত্তর প্রদেশের বাঙালি মেয়ে চন্দ্রমুখী বসু। তারাই ছিলেন ব্রিটিশ সা¤্রাজ্যের প্রথম মহিলা গ্র্যাজুয়েট। ¯œাতক ডিগ্রি লাভের পর কাদম্বিনী সিদ্ধান্ত নেন মেডিকেল পড়ার। নারী শিক্ষার অত্যুৎসাহী সমর্থক পিতা ব্রজ কিশোর বসু সানন্দে কন্যার সিদ্ধান্তকে স্বাগত জানান।\nপ্রথম নারী গ্রাজুয়েট কাদম্বিনী ১৮৮৩ খ্রিস্টাব্দে দ্বারকনাথ গাঙ্গোপাধ্যায়ের সঙ্গে বিবাহ বন্ধনে আবদ্ধ হন এবং ঐ বছরই কোলকাতা মেডিকেল কলেজে ভর্তি হয়ে একাগ্রচিত্তে পড়াশোনা শুরু করেন। তবে মেডিসিন পরীক্ষায় অকৃতকার্যতার জন্য এমবি উপাধি পাননি। অধ্যক্ষ তাঁকে গ্রাজুয়েট অব বেঙ্গল মেডিকেল কলেজ জিবিএমসি উপাধি দেন। ১৮৯২ খ্রিস্টাব্দে কাদম্বিনী বসু ইংল্যান্ডে যান এবং পরে খ.জ.ঈ.চ (এডিনবরা) খ.জ.ঈ.ঝ (গøাসগো) এবং উ.ঋ.চ.ঝ (ডাবলিন) উপাধি নিয়ে দেশে ফেরেন। কিছু দিন তিনি ডাফরিণ হাসপাতালে ডাক্তারী করেন। পরে স্বাধীন ব্যবসা শুরু করেন। সুবক্তা হিসেবে তাঁর খ্যাতি ছিল এবং ভারতীয় জাতীয় কংগ্রেসের তিনি প্রথম নারী বক্তা।\nকাদম্বিনী বসুর সঙ্গে মেডিকেল কলেজ আরও দু’জন মেয়ে ডাক্তারি পড়তেন। তাঁরা হলেন ভার্জিনিয়া মেরী মিত্র ও বিধুমুখী বসু। ১৮৮৮ খ্রিস্টাব্দে অনুষ্ঠিত প্রথম এমবি পরীক্ষায় ভার্জিনিয়া প্রথম স্থান অধিকার করেন। বিধুমূখীও এমবি পরীক্ষায় পাশ করেন। এই এম,বি পরীক্ষায় কাদম্বিনী বসু (১৮৬১-১৯২৩ খ্রি.) অকৃতকার্য হন। তারপরও কর্তৃপক্ষ তাঁর গ্রাজুয়েট অব বেঙ্গল মেডিকেল কলেজ (জিবিএমসি) ডিগ্রি দেন। এটি পাওয়ার পর তিনিই হন প্রথম ভারতীয় ডিগ্রিপ্রাপ্ত নারী চিকিৎসক। তিনি প্রথম বাঙালি নারী চিকিৎসক হিসেবে ১৮৮৮ খ্রিস্টাব্দে মাসিক তিন’শ টাকা বেতনে যোগ দেন লেডি ডাফরিণ মহিলা হাসপাতালে।\nহিন্দু সমাজের রক্ষণশীল এক অংশ তাঁর বিরুদ্ধে মিথ্যা প্রচারণা শুরু করে। তিনি একই সঙ্গে চিকিৎসক ও সফল স্ত্রী এবং দায়িত্বশীল মাতার ভূমিকা অত্যান্ত সফলভাবে পালন করলেও ১৮৯১ খ্রিস্টাব্দে সনাতনপন্থী সাময়িকী “বঙ্গবাসী” তাঁকে পরোক্ষভাবে “আঘাত” করে। কাদম্বিনী এ সাময়িকীর সম্পাদক মহেশ চন্দ্র পালের বিরুদ্ধে মানহানি মামলায় জয়লাভ করে ছিলেন এবং সম্পাদককে ১০০ টাকা জরিমানা ও ছয় মাসের কারাদÐ দেয়া হয়েছিল।\nকাদম্বিনী চিকিৎসক হিসেবে তার দায়িত্বের মধ্যে সামাজিক জনসেবা ও রাজনৈতিক কর্মকাÐ যুক্ত করেন। ১৯০৬ খ্রিস্টাব্দে কোলকাতায় অনুষ্ঠিত মহিলা সম্মেলনে তিনি ছিলেন অন্যতম সংগঠক। দক্ষিণ আফ্রিকার ট্রান্স ভালের সত্যাগ্রহী শ্রমিকদের প্রতি সহানুভূতি প্রকাশ করার উদ্দেশ্যে ১৯০৮ খ্রিস্টাব্দে তিনি কোলকাতায় এক সভার আয়োজন ও তাতে সভাপতিত্ব করেন। চা বাগানের নারী শ্রমিকদের ন্যায্য মজুরির আন্দোলনে সমর্থন দিয়েছেন। ১৯১৪ খ্রিস্টাব্দে গান্ধী কোলকাতায় এলে তাঁর সম্মানে কোলকাতায় “সাধারণ ব্রাহ্ম সমাজ” আয়োজিত এক সভায় কাদম্বিনী সভাপতিত্ব করেন।\nসমাজসেবক রাজনীতিক ও প্রথম বাঙালি নারী গ্রাজুয়েট ও প্রথম বাঙালি নারী চিকিৎসক কাদম্বিনী গাঙ্গুলী ১৯২৩ খ্রিস্টাব্দের ৩ অক্টোবর মৃত্যুবরণ করেন।\nতাঁর প্রেরণায় অনুপ্রাণিত হয়ে পরবর্তী সময়ে অনেক বাঙালি মেয়ে মেডিকেল কলেজে লেখাপড়া করেছেন।


নির্বাচনী প্রচারণায় পদে পদে আচরণবিধির ‘বারোটা’ - দৈনিক পূর্বদেশ\nচট্টগ্রাম সিটি কর্পোরেশন নির্বাচনে প্রার্থীরা মানছেন না আচরণবিধি। গণসংযোগ শুরুর দশদিন পেরিয়ে গেলেও ‘ফ্রি স্টাইলে’ প্রচারণা চালাচ্ছেন। আচরণবিধি নিয়ন্ত্রণে নির্বাচন অফিসের কঠোরতা ও মাঠে ম্যাজিস্ট্রেট নামলেও তা আমলে নিচ্ছেন না প্রার্থী ও তাদের সমর্থকরা। নগরীর ৪১টি ওয়ার্ডের আওয়ামী লীগ ও বিএনপির সমর্থিত অধিকাংশ কাউন্সিলর প্রার্থী দলীয় পরিচয়ে পোস্টার-ব্যানার সাঁটিয়েছেন। যা আচরণবিধির সম্পূর্ণ লঙ্ঘন।\nজানা যায়, আকারে বড় ব্যানার, প্রচারে শিশু-কিশোরদের ব্যবহার, পোস্টারে দলীয় পরিচয় ব্যবহার, দলীয় প্রতীক দিয়ে পোস্টার সাঁটানো, শব্দদূষণ, অনুমতি ব্যতীত মাইক ব্যবহার ও সভা-সমাবেশ আয়োজন, মেয়র ও কাউন্সিলর প্রার্থীর যৌথ ব্যানার, রঙিন পোস্টার সাঁটানো, ট্রাক-পিকআপে করে প্রচারণা, গাড়ি ও দেয়ালে পোস্টার সাঁটানো, নির্বাচনী অফিসে টিভি ব্যবহার, উপঢৌহন প্রদান, প্রতিদ্বন্দ্বী প্রার্থীকে হুমকি-ধমকিসহ পদে পদে আচরণবিধি লঙ্ঘন হচ্ছে।\nচট্টগ্রাম আঞ্চলিক নির্বাচন কর্মকর্তা ও চসিক নির্বাচনের রিটার্নিং অফিসার মুহাম্মদ হাসানুজ্জামান পূর্বদেশকে বলেন, ‘আচরণবিধি নিয়ন্ত্রণে কঠোর অবস্থানে আছি আমরা। নির্বাচনী আচরণবিধি পর্যবেক্ষণে সার্বক্ষণিক ১৪ জন ম্যাজিস্ট্রেট দায়িত্ব পালন করছেন। তারা বিভিন্ন স্থানে অ্যাকশনও নিয়েছেন। আমরাও যেসব অভিযোগ পাচ্ছি তা সাথে সাথে নিষ্পত্তি করছি। এমনকি ঘটনার খবর পেলেই তাৎক্ষণিক পুলিশ পাঠাচ্ছি। প্রচারকালে প্রার্থীদের কোনো অনিয়ম আমরা সহ্য করবো না। আচরণবিধি লঙ্ঘনে জড়িতদের বিরুদ্ধে আইনানুযায়ী ব্যবস্থা নেয়া হবে।’\nসরেজমিনে ঘুরে দেখা যায়, ১৩ নং পাহাড়তলী ওয়ার্ডে আওয়ামী লীগ সমর্থিত প্রার্থী মো. ওয়াসিম উদ্দিন চৌধুরী লাটিম প্রতীকের সমর্থনে পোস্টার সাঁটিয়েছেন। সেখানে তিনি নিজেকে বাংলাদেশ আওয়ামী লীগ মনোনীত প্রার্থী বলে উল্লেখ করেছেন। ৩৩ নং ফিরিঙ্গিবাজার ওয়ার্ডে বিএনপি সমর্থিত প্রার্থী মোহাম্মদ সাদেকুর রহমান রিপন ঠেলাগাড়ি প্রতীকে নিজেকে বিএনপি মনোনীত প্রার্থী বলে পোস্টারে তুলে ধরেছেন। সংরক্ষিত মহিলা ওয়ার্ড-১৩ এর আওয়ামী লীগ সমর্থিত প্রার্থী লুৎফুন্নেছা দোভাষও নিজেকে আওয়ামী লীগ মনোনীত প্রার্থী দাবি করে পোস্টার লাগিয়েছেন।\nফিরিঙ্গিবাজার ওয়ার্ডের আওয়ামী লীগ সমর্থিত প্রার্থী মোহাম্মদ সালাহউদ্দিন সাঁটিয়েছেন ভিন্নধর্মী পোস্টার। এক পোস্টারেই আওয়ামী লীগ মনোনীত মেয়র প্রার্থী রেজাউল করিম ও নিজের জন্য ভোট চেয়েছেন তিনি। দুটি প্রতীক তুলে ধরে সাঁটানো পোস্টারে নিজেকে আওয়ামী লীগ মনোনীত প্রার্থী বলেও দাবি করেছেন মোহাম্মদ সালাহউদ্দিন। একইভাবে পোস্টার সাঁটিয়েছেন আন্দরকিল্লা ওয়ার্ডের আওয়ামী লীগ সমর্থিত প্রার্থী জহরলাল হাজারী। সংরক্ষিত ওয়ার্ড-৭ এর কাউন্সিলর প্রার্থী রুমকি সেনগুপ্ত হেলিকপ্টার প্রতীকে নিজেকে আওয়ামী লীগ মনোনীত প্রার্থী দাবি করে পোস্টার লাগিয়েছেন। সংরক্ষিত ওয়ার্ড-৫ এর কাউন্সিলর প্রার্থী আনজুমান আরাও বই প্রতীকে আওয়ামী লীগ মনোনীত প্রার্থী দাবি করেছেন নিজেকে। চকবাজারে আওয়ামী লীগ সমর্থিত কাউন্সিলর প্রার্থী সাইয়েদ গোলাম হায়দার মিন্টুও নিজেকে আওয়ামী লীগ মনোনীত প্রার্থী দাবি করেছেন। ১৬ নং বাগমনিরাম ওয়ার্ডে আওয়ামী লীগ প্রার্থী গিয়াস উদ্দিন ও বিএনপি প্রার্থী চৌধুরী সায়েফুদ্দিন রাশেদ সিদ্দিকী নিজেদের আওয়ামী লীগ ও বিএনপি মনোনীত প্রার্থী দাবি করে পোস্টার সাঁটিয়েছেন। ১৪ নং লালখান বাজার ওয়ার্ডে কাউন্সিলর প্রার্থী আবুল হাসনাত মো. বেলাল নিজেকে আওয়ামী লীগ মনোনীত প্রার্থী দাবি করে পোস্টার লাগিয়েছেন। ২ নং জালালাবাদ ওয়ার্ডে বিএনপি প্রার্থী মো. ইয়াকুব চৌধুরী নিজেকে বিএনপি মনোনীত প্রার্থী দাবি করে পোস্টার লাগিয়েছেন। এভাবে নগরীর ৪১টি ওয়ার্ডের অধিকাংশ আওয়ামী লীগ ও বিএনপি প্রার্থী দলীয় মনোনয়ন পাওয়ার বিষয়টি পোস্টারেই উল্লেখ করেছেন।\nসিটি কর্পোরেশন নির্বাচন আচরণ বিধিমালার ৩১ (১ ও ২) ধারায় উল্লেখ করা হয়েছে ‘কোন প্রার্থী বা তাহার পক্ষে অন্য কোন ব্যক্তি নির্বাচন-পূর্ব সময়ে এই বিধিমালার কোন বিধান লঙ্ঘন করিলে অনধিক ৬ (ছয়) মাস কারাদন্ড অথবা অনধিক ৫০ (পঞ্চাশ) হাজার টাকা অর্থদন্ড অথবা উভয় দন্ডে দন্ডনীয় হইবেন’।\nজানা যায়, গত তিনদিনে সবচেয়ে বেশি কঠোর ছিলেন আচরণবিধি নিয়ন্ত্রণের দায়িত্বে থাকা নির্বাহী ম্যাজিস্ট্রেটরা। এরমধ্যে উল্লেখযোগ্যভাবে শিশু কিশোরদের নিয়ে ভ্যান ও ট্রাক নিয়ে উচ্চস্বরে মাইক বাজিয়ে প্রচারণা চালানোর দায়ে বিএনপির মনোনীত মেয়র প্রার্থী ডা. শাহাদাত হোসেনের দুই সমর্থককে সতর্ক করা হয়। বাগমনিরাম ওয়ার্ডে কাউন্সিলর প্রার্থী গিয়াস উদ্দিন একাধিক মাইক ব্যবহার করে প্রচারণা চালানোয় এবং পোস্টারে দল মনোনীত প্রার্থী উল্লেখ করায় তার এক সমর্থককে পাঁচ হাজার টাকা জরিমানা করা হয়। উত্তর আগ্রাবাদ ওয়ার্ডে অনুমতি ব্যতীত মাইক ব্যবহার করায় কাউন্সিলর প্রার্থী নাজমুল হক ডিউকের দুই কর্মীকে আটক করা হয়। পরে লিখিত মুচলেকা নিয়ে তাদের ছেড়ে দেয়া হয়। মেয়র প্রার্থী জান্নাতুল ইসলামের কর্মীরা যানবাহনে পোস্টার লাগানোয় সতর্ক করা হয়। এছাড়াও এক মেয়র প্রার্থীর রঙিন পোস্টার অপসারণ করা হয়। স্বতন্ত্র মেয়র প্রার্থী খোকন চৌধুরীর কর্মীগণ একাধিক মাইক যোগে প্রচার কার্যক্রম চালানোয় ও সিএনজি গাড়িতে পোস্টার লাগানোয় তার প্রচারকারীকে পাঁচ হাজার টাকা জরিমানা করা হয়েছে। বন্দর এলাকায় দেয়ালে পোস্টার লাগানোয় একজনকে এক হাজার টাকা জরিমানা করা হয়েছে।\nচট্টগ্রাম জেলা প্রশাসনের নির্বাহী ম্যাজিস্ট্রেট উমর ফারুক পূর্বদেশকে বলেন, ‘ভ্রাম্যমাণ আদালত পরিচালনাকালে দেখা যায় বেশিরভাগ কাউন্সিলর প্রার্থী পোস্টার-ব্যানার ও লিফলেটে নিজেদের দলীয় প্রার্থী হিসেবে পরিচয় দিয়েছেন। যা আচরণবিধির সম্পূর্ণ লঙ্ঘন। আমরা যেসব প্রার্থী এমন পোস্টার সাঁটিয়েছেন তাদেরকে দ্রুত সময়ের মধ্যে এসব পোস্টার সরানোর নির্দেশনা দিয়েছি। এছাড়াও কিছু অনিয়মের ক্ষেত্রে মৌখিকভাবে সতর্ক করা হচ্ছে। অনেককে জরিমানাও করা হয়েছে।’\nপ্রসঙ্গত, চট্টগ্রাম সিটি কর্পোরেশন নির্বাচনে এবার সাতজন মেয়র প্রার্থী, ৫৭ জন সংরক্ষিত কাউন্সিলর প্রার্থী ও ১৭২ জন সাধারণ কাউন্সিলর প্রার্থী মিলিয়ে ২৩৬ জন প্রার্থী একে অপরের বিরুদ্ধে প্রতিদ্ব›িদ্বতা করছেন।


Author: আকাশ Published Date: মে ২৩, ২০১৪\nসুষুপ্ত পাঠক >> সময় শুক্র, 23/05/2014 – 10:46পূর্বাহ্ন\nতার মন্তব্যের যেরে এই পোস্ট\nসিগারেট, পান, জর্দা, গুল\nইসলামে সিগারেট, পান, জর্দা, গুল খাওয়া মাকরুহ নাকি হারাম – শায়েখ মতিউর রহমান\n← আত্মকথন ১\n২ thoughts on “ইসলামে কি নেশা দ্রব্য জায়েজ?”\nমে ২৩, ২০১৪ at ৯:২৪ পূর্বাহ্ণ\nভাইজান পইরথমই আফনেরে\nভাইজান পইরথমই আফনেরে ধইন্নাপাতা আমার কমেন্টে ও পোস্টের জন্য আস্ত একখান পোস্ট নাযিল করার জইন্য। কিন্তু আপনার পোইস্ট আমারে পুরাই হতাশ করছে। কোরআন আর হাদিস থিকা আপনে দেইখাইলেন মদ খাওয়ার নিষেধ বাণী ও শাস্তি!আমি কি আমার পোস্টে এর বিরুদ্ধে কিছু লিখছি? আমি বলছি যে জিনিস দুনিয়াতে নৈতিকতার ছাকনি দিয়ে গলে না সেটাই বেহেস্তে বিড়াট উপহার হয় কিভাবে? খারপ, অশুভ সব সময়ই অশুভ আর খারাপ। পারলে আপনে এর জবাব দেন। আপাতত এই পর্যন্ত।\nমে ২৩, ২০১৪ at ৫:৩৪ অপরাহ্ণ\nআজাইরা কারবার। বিশাল ইসলামী\nআজাইরা কারবার। বিশাল ইসলামী পন্ডিতের ধর্ম নিয়া চুলকানী পোস্ট পইড়া আমার তিনটা গুপ্তকেষ ঝইরা পইড়া গেল!আপনি আগামী শীত মৌসুম থেকে ওয়াজ মাহফিলের নামে ধর্ম ব্যবসা শুরু করতে পারেন।


FREELANCING24.COM - Page 18 of 18 - Learn Freelancing 24/7\nঅ্যাফিলিয়েট মার্কেটিং ওয়েব ইন্ডাস্ট্রিতে এক তুমুল আলোচিত পেশা। মূলত অন্য কোনো কোম্পানীর প্রোডাক্ট বা সার্ভিস বিক্রি করার মাধ্যমে যখন একজন মার্কেটার একটি নির্দিষ্ট পরিমান কমিশন উপার্জন করেন তাকে অ্যাফিলিয়েট মার্কেটিং বলা হয়। আসুন, জেনে নেই- অ্যাফিলিয়েট মার্কেটিং কী? অ্যাফিলিয়েট মার্কেটিং হচ্ছে কমিশন বেসড্ একটি বিজনেস ফর্মূলা যেখানে অন্য কোনো কোম্পানির প্রোডাক্ট বা সার্ভিস বিক্রি …\nঅ্যাফিলিয়েট মার্কেটিং কী? কিভাবে শিখবেন অ্যাফিলিয়েট মার্কেটিং Read More »\nসিপিএ মার্কেটিং কি ? কিভাবে শিখবেন সিপিএ মারকেটিং ? -জেনে নিন Read More »\nডিজিটাল মার্কেটিং কেন শিখবেন? সাড়া বিশ্বে ডিজিটাল মার্কেটিং এর ব্যাপক ব্যবহার হলেও আমাদের দেশে এর তুলনামূলকভাবে চাহিদা অনেক কম। অনেক ব্যবসায়ী ডিজিটাল মার্কেটিংকে তাদের ব্যবসায়ের জন্য প্রয়োজনই মনে করেননা। অথচ ডিজিটাল মার্কেটিং প্রয়োগ করলে সে অনেক নতুন কাস্টমার তৈরি করতে পারেন এবং প্রতিযোগীদের সাথে সহজেই প্রতিযোগিতা করতে পারতেন। আবার অনেকে ডিজিটাল মার্কেটিং বলতে ফেসবুক এ …\nডিজিটাল মার্কেটিং কেন শিখবেন?কিভাবে শিখবেন বিস্তারিত জেনে নিন Read More »\nGoogle Adsense কি? জানুন কিভাবে মাসিক হাজার ডলার ইনকাম করবেন গুগল এডসেন্স কি এবং এটি কিভাবে কাজ করে? আপনি কি অ্যাডসেন্স থেকে টাকা ইনকাম করতে পারবেন? খুবই কমন কিছু প্রশ্ন। আপনার গুগল অ্যাডসেন্সের জন্য গাইড নিন এবং জেনে নিন এডসেন্স এপ্লাই করার পূর্বে জেনে রাখা আবশ্যক পয়েন্ট গুলো। গুগল অ্যাডসেন্স কি? আপনি যদি ব্লগিং শুরু করে …\nGoogle Adsense কি? জানুন কিভাবে মাসিক হাজার ডলার ইনকাম করবেন Read More »


কীভাবে NG ফাইল কে পিডিএফে কনভার্ট করবেন? - PDF24\nকীভাবে NG ফাইল কে পিডিএফে কনভার্ট করবেন?\nপেইজটি ব্যাখ্যা করে কীভাবে আপনি PDF24 Creator ব্যবহার করে কীভাবে NG ফাইল কে পিডিএফে কনভার্ট করবেন। এই কনভার্সন পদ্ধতিটি খুবই সহজ ও ফ্রি। PDF24 CREATOR আপনার জন্য একটি PDF Printer ইন্সটল করে দেয় যা .ng ফাইলকে প্রিন্ট করে যাতে করে আপনি ফাইলটি পিডিএফে কনভার্ট করতে পারেন।\nNGকে পিডিএফে কনভার্ট করতে আপনার কি প্রয়োজন এবং কীভাবে আপনি NG ফাইলকে পিডিএফে কনভার্ট করবেন।\nNGএই ধরণের ফাইল বা .ng ফাইলকে পিডিএফ প্রিন্টারের সাহায্যে খুব সহজেই পিডিএফে কনভার্ট করা যায়।\nএইভাবে, আপনি প্রিন্ট করা যায় এমন যেকোন ফাইলের পিডিএফ ভার্সন তৈরি করতে পারেন। শুধু যেকোন রিডারের সাহায্যে ফাইলটি ওপেন করুন, "প্রিন্ট" বাটনে ক্লিক করুন, Virtual PDF Printer নির্বাচন করুন এবং "প্রিন্ট" এ ক্লিক করুন। আপনার যদি NG ফাইলের রিডার থাকে এবং সেটি প্রিন্ট করা যায়, তবে আপনি সেটিকে পিডিএফ এ কনভার্ট করতে পারবেন।\nএই পেইজ থেকে PDF24 PDF Printer ডাউনলোড করা যাবে। "ডাউনলোড" বাটনে ক্লিক করুন এবং পিডিএ তৈরিকারী ডাউনলোড করুন। সফটওয়্যারটি ইন্সটল করুন। ইন্সটল করার পর আপনি একটি নতুন প্রিন্টার পাবেন যা উইন্ডোজ সিস্টেমে রেজিস্টার্ড এবং আপনি এটি ব্যবহার করে .ng ফাইল বা প্রিন্টযোগ্য যেকোন ফাইল কে পিডিএফে কনভার্ট করতে পারবেন।\nওপেন করতে পারে এমন একটি রিডার দিয়ে .ng ফাইলটি ওপেন করুন।\nNG ফাইলকে পিডিএফে কনভার্ট করার বিকল্প উপায়\nPDF24 বেশ কিছু অনলাইন টুল সরবরাহ করে যা ব্যবহার করে পিডিএফ ফাইল তৈরী করা যায়। সমর্থিত ফাইলগুলো অথবা NG ফাইলটি সমর্থিত হয়। এই কনভার্টার সার্ভিসটির বিভিন্ন ইন্টারফেস রয়েছে। এদের মধ্যে দুটি হল\nPDF24 Online PDF Converter পিডিএফে কনভার্ট করা যায় এমন অনেক ফাইল সমর্থন করে। আপনি যেই NG ফাইলটি পিডিএফ এ কনভার্ট করতে চান তা বাছাই করুন, "রূপান্তর" বাটনে ক্লিক করুন এবং আপনার ফাইলের একটি পিডিএফ ভার্সন পান।\nএছাড়াও একটি PDF24 ই-মেইল কনভার্টার রয়েছে যা ব্যবহার করে ফাইলকে পিডিএফে কনভার্ট করা যায়। Email PDF Converter সার্ভিসে ই-মেইল করুন, আপনার NG ফাইলটি সংযুক্ত করুন, এবং কিছু সময় পর আপনি ফেরত পাবেন ফাইলটির একটি পিডিএফ ভার্সন!\nNG ফাইল সম্পর্কে আরও তথ্য যা আপনাকে একটি যথাযথ রিডার খুঁজে পেতে সাহায্য করবে যাতে করে আপনি পিডুএফ প্রিন্টারে ফাইলটি সহজেই প্রিন্ট করতে পারেন।\nফাইল এক্সটেনশানঃ .ng\nবিবরণঃ Hypertext Database\nShrinkaPDF CreateaPDF from Word XSPF ➜ PDF MGF ➜ PDF পিডিএফের জন্য স্ক্রিন ক্যাপচার Extract images from PDF পিডিএফ ওয়ার্ড PDF printer installation Free PDF Software Organizing PDFs


বিদেশী কূটনীতিকদের সম্মানে বাংলাদেশ স্থায়ী মিশনে ঈদ পুনর্মিলনী বিদেশী কূটনীতিকদের সম্মানে বাংলাদেশ স্থায়ী মিশনে ঈদ পুনর্মিলনী – যুগযুগান্তর\nবিদেশী কূটনীতিকদের সম্মানে বাংলাদেশ স্থায়ী মিশনে ঈদ পুনর্মিলনী\nজাতিসংঘের সদস্য দেশসমূহের স্থায়ী প্রতিনিধি ও রাষ্ট্রদূতদের সম্মানে বাংলাদেশ স্থায়ী মিশনের বঙ্গবন্ধু মিলনায়তনে ঈদ পুনর্মিলনী অনুষ্ঠিত হয়েছে। এতে উপস্থিত ছিলেন বাংলাদেশের পররাষ্ট্র প্রতিমন্ত্রী মো. শাহরিয়ার আলম এমপি ও পররাষ্ট্র সচিব মো. শহীদুল হক।\nঅনুষ্ঠানটি ভারত, শ্রীলঙ্কা, জাপান, রাশিয়া, চীন, সৌদি আরব, কাতারসহ শতাধিক দেশের স্থায়ী প্রতিনিধি ও বিভিন্ন পর্যায়ের কূটনীতিকদের মিলনমেলায় পরিণত হয়।\nবিশাল এই সমাগমে ইন্টারন্যাশনাল অর্গানাইজেশন ফর মাইগ্রেশন (আইওএম) এর ডেপুটি ডাইরেক্টর জেনারেল পদে আসন্ন নির্বাচনে বাংলাদেশের প্রার্থী হিসাবে পররাষ্ট্র সচিব মো. শহীদুল হক-এর প্রার্থিতার বিষয়টি ছিল আলোচনার কেন্দ্রবিন্দু। তাকে সমর্থনের আহ্বান জানিয়ে উপস্থিত কূটনীতিকদের উদ্দেশ্যে স্বাগত বক্তব্য রাখেন জাতিসংঘে নিযুক্ত বাংলাদেশের স্থায়ী প্রতিনিধি রাষ্ট্রদূত মাসুদ বিন মোমেন। বাংলাদেশের যুগান্তকারী উন্নয়ন অগ্রযাত্রার বিভিন্ন দিকও বিদেশী অতিথিদের সামনে তুলে ধরেন স্থায়ী প্রতিনিধি। পাশাপাশি রোহিঙ্গা সঙ্কটের স্থায়ী সমাধানে সদস্য দেশগুলোকে কার্যকর ভূমিকা রাখার আহ্বান জানান তিনি।\nবাংলাদেশের পররাষ্ট্র সচিব মো. শহীদুল হক উপস্থিত কূটনীতিকদের সামনে বৈশ্বিক অভিবাসনের সাম্প্রতিক চালচিত্র (মাইগ্রেশন অর্ডার ৩.০) তুলে ধরেন। তিনি নিরাপদ, নিয়মতান্ত্রিক ও নিয়মিত অভিবাসন প্রতিষ্ঠায় একটি কার্যকর ব্যবস্থাপনা গড়ে তোলার বিষয়ে আলোকপাত করেন এবং অভিবাসনের বিভিন্ন সমস্যার কথা তুলে ধরেন। আইওএম ও অভিবাসন নিয়ে কাজ করার সুদীর্ঘ অভিজ্ঞতা বৈশ্বিক কল্যাণে ব্যবহার করতে চান মর্মে উল্লেখ করেন বাংলাদেশের পররাষ্ট্র সচিব।\nপররাষ্ট্র প্রতিমন্ত্রী বাংলাদেশের অর্জিত অভিজ্ঞতার আলোকে ইকোসকের সদস্যপদে বাংলাদেশের প্রার্থিতার প্রতি সমর্থনদানের জন্য উপস্থিত কূটনীতিকদের ধন্যবাদ জানান। উল্লেখ্য, আগামী ১৪ জুন ইকোসকের এই নির্বাচন অনুষ্ঠিত হবে।\nউল্লেখ্য, গত ডিসেম্বরে বাংলাদেশ এবং স্পেনকে আন্তর্জাতিক অভিবাসন রিভিউ ফোরামের মোডালিটিস নির্ধারণে কো-ফ্যাসিলেটেটর নিয়োগ দেওয়া হয়। আজ বাংলাদেশ ও স্পেন জাতিসংঘে এই রেজুলেশনের জিরো ড্রাফট এর উপর প্রথম অনানুষ্ঠানিক আলোচনা পরিচালনা করে। যেখানে বাংলাদেশের স্থায়ী প্রতিনিধি ও স্পেনের স্থায়ী প্রতিনিধি কো-ফ্যাসিলেটরের দায়িত্ব পালন করেন। আগত বিদেশী কূটনীতিকদের বাংলাদেশি খাবারে আপ্যায়িত করা হয় এবং ঈদ উপহার হিসেবে বাংলাদেশের চাসহ বিভিন্ন হস্তশিল্প সামগ্রী প্রদান করা হয়। জাতিসংঘ সদরদপ্তরে কর্মরত বাংলাদেশের সামরিক ও বেসামরিক কর্মকর্তাগণও অনুষ্ঠানটিতে উপস্থিত ছিলেন।


বাংলাদেশের মানবাধিকার পরিস্থিতি -অধ্যাপক শামসুল হুদা লিটন\n১৯৪৮ সালের ১০ ডিসেম্বর জাতিসংঘের সাধারণ পরিষদে মৌলিক মানবিক অধিকার সমূহ সর্বসম্মতিক্রমে গৃহীত ও ঘোষিত হয়। এরপর থেকে জাতিসংঘের প্রতিটি সদস্য রাষ্ট্র ১০ ডিসেম্বর “মানবাধিকার” দিবস হিসাবে পালন করে আসছে। বাংলাদেশও এর ব্যতিক্রম নয়। জাতিসংঘের নির্দেশনায় বিশ্বের সকল দেশে প্রতি বছর ১০ ডিসেম্বর মানবাধিকার দিবস উদযাপন করে নতুন করে শপথ গ্রহণ করে মৌলিক মানবাধিকার প্রতিষ্ঠায়। সার্বজনীন মানবাধিকার সংক্রান্ত ঘোষণাকে বাস্তবায়নের লক্ষ্যে এ তারিখকে নির্ধারণ করা হয়। সার্বজনীন মানবাধিকার ঘোষণা ছিল দ্বিতীয় বিশ্বযুদ্ধ পরবর্তী নবরূপে সৃষ্ট জাতিসংঘের অন্যতম বৃহত্তম ও ঐতিহাসিক অর্জন।\nমানবাধিকার প্রতিটি মানুষের জন্মগত অধিকার। নাগরিক জীবনের বিকাশ ও উন্নয়নের জন্য মানবাধিকারের প্রয়োজনীয়তাকে কেউ অস্বীকার করতে পারে না, পারবে না।\nমানুষ জন্মগতভাবেই স্বাধীন। ফরাসী দার্শনিক জ্যাঁ জ্যাঁক রুশো বলেছেন, “প্রতিটি মানুষ স্বাধীন হয়ে জন্ম গ্রহণ করে।” ব্যক্তি সমাজ জীবনে যে সকল সুযোগ সুবিধার দাবিদার হয়, এবং যে সকল সুযোগ সুবিধা ছাড়া ব্যক্তির ব্যক্তিত্ব ও সুপ্ত প্রতিভার বিকাশ হয় না, তাই মানবাধিকার। মানুষ জন্মগতভাবেই মর্যাদার অধিকারী।\nমানবাধিকার ব্যাপারে জাতিসংঘের অভিমত হলো, ব্যক্তির যে সকল সুযোগ সুবিধা ভোগের দাবিদার হয় এবং যা ছাড়া তার ব্যক্তিত্ব বিকশিত হয় না, সেগুলোই হলো মানবাধিকার। বর্তমান বিশ্বে মানবাধিকার বিষয়টি সর্বাধিক আলোচিত।\nজাতিসংঘের ঘোষনায় বলা হয়েছে, মানবাধিকার ভোগের বেলায় জাতি, ধর্ম, বর্ণ, নারী-পুরুষ, ধনী-গরিব যে ধরনের নাগরিকই হোন না কেন, তার রাজনৈতিক মতামত ও পদমর্যাদা যাই হোক না কেন, সে যে দেশেরই নাগরিক হোক না কেন, অধিকার ও স্বাধীনতা ভোগের ক্ষেত্রে কোন তারতম্য বা পার্থক্য করা হবে না। প্রতিটি রাষ্ট্রের নাগরিক যাতে অধিকার ও স্বাধীনতা সমমর্যাদার সাথে ভোগ করতে পারে তার জন্যেই জাতিসংঘ মানবাধিকারের ঘোষণা করে। জাতিসংঘ সনদের ৩ নম্বর ধারা থেকে ৩০ নম্বর ধারা পর্যন্ত প্রায় ২৮টি গুরুত্বপুর্ণ মানবাধিকারের ঘোষণা দেয়া হয়েছে। ১৯৪৮ সালের ১০ ডিসেম্বর জাতিসংঘের সাধারণ পরিষদে গৃহীত মানবাধিকারের সার্বজনীন ঘোষণাপত্রে বলা হয়েছে, “অধিকারের প্রশ্নে মানুষ স্বাধীন ও সমান হয়ে জন্মগ্রহণ করে এবং সবসময় সেভাবেই থাকতে চায়।”\n৪নং ধারা: কাউকে দাসত্বের বন্ধনে আবদ্ধ রাখা যাবে না। সকল প্রকার দাস প্রথা ও দাস ব্যবসা নিষিদ্ধ।\n১১নং ধারা: যতক্ষণ পর্যন্ত কোন ব্যক্তি দোষী সাব্যস্ত না হবে ততক্ষণ পর্যন্ত সে নিজেকে সম্পূর্ণ নির্দোষ বলে দাবি করতে পারবে। কেউ দোষী প্রমাণিত না হলে তাকে শাস্তি দেয়া যাবে না।\n২১নং ধারা: সার্বজনীন ভোটাধিকারের ভিত্তিতে প্রত্যেকের নিজ রাষ্ট্রের সরকার গঠনের অধিকার থাকবে। প্রত্যেক ব্যক্তি সরকারী চাকরী লাভের ক্ষেত্রে সমান অধিকার ভোগ করবে।\n২৫নং ধারা: প্রত্যেক ব্যক্তির নিজের এবং নিজ পরিবারের স্বাস্থ্য, মানসম্মত খাদ্য, বাসস্থান ও চিকিৎসা লাভের অধিকার থাকবে। তাছাড়া বেকারত্ব, অসামর্থ্যতা, অসুস্থতা এবং বৃদ্ধ বয়সে পূর্ণ সামাজিক নিরাপত্তার অধিকার থাকবে।\nবাংলাদেশের মানবাধিকার পরিস্থিতি : বাংলাদেশ জাতিসংঘের অন্যতম সদস্য রাষ্ট্র। সেই হিসেবে জাতিসংঘ ঘোষিত মানবাধিকার সনদ বাস্তবায়নে বাংলাদেশ অঙ্গীকারাবদ্ধ। কিন্তু বর্তমানে বাংলাদেশের নাগরিকদের মৌলিক মানবাধিকার ভোগ নিয়ে নানা প্রশ্নের সৃষ্টি হয়েছে। দেশ এবং বিদেশে রাজনৈতিক সচেতন মানুষ মাত্রই জানেন, বাংলাদেশের মানবাধিকার, আইনের শাসন, গণতান্ত্রিক ব্যবস্থার বর্তমান পরিস্থিতি। দেশে জনগণের ভোটের অধিকার কেড়ে নেয়া হয়েছে। নাগরিকগণ সংবিধান উল্লেখিত মৌলিক অধিকার ভোগ করতে পারছেনা বলে অভিযোগ উঠেছে। প্রতি পদে পদে মানবাধিকার লংঘন করা হচ্ছে। বাংলাদেশে বর্তমনান মানবাধিকার লংঘন অতীতের সব ইতিহাসকে যেন ছাড়িয়ে গেছে।\nমানুষ তার জীবনের নিরাপত্তা নিয়ে উদ্বিগ্ন। আইনের চোখে সবাই সমান মর্যাদার অধিকার থাকলেও তার বাস্তবায়ন নেই। বিনা কারণে মানুষকে অযথা গ্রেফতার ও হয়রানি করা হচ্ছে। যারা মানুষের মুক্ত চিন্তা, বাক ও বিবেকের স্বাধীনতা নিয়ে মুখে ফেনা তুলছেন, তারাই আবার ক্ষমতাকে চিরস্থায়ী করার জন্য মুক্ত চিন্তা ও বাক স্বাধীনতা হরণ করছেন। গণতন্ত্রকে, আইনের শাসনকে গলাটিপে হত্যা করছেন। ব্যক্তি সংগঠিত হওয়ার এবং সংঘ গঠন করার অধিকার থাকলেও নাগরিকরা কি সে অধিকার ভোগ করতে পারছেন? জনগণ ভোটের মাধ্যমে সরকার গঠনে ভূমিকা পালন করার মাধ্যমে তার মানবাধিকার-মৌলিক অধিকার ভোগ করবে এটাই স্বাভাবিক। কিন্তু যে দেশের জাতীয় সংসদ নির্বাচনে ১৫৪ জন প্রার্থী বিনা প্রতিদ্বন্দ্বিতায় নির্বাচিত হন, সেখানে দেশের নাগরিক কতটুকু ভোটের অধিকার ভোগ করছেন তা সহজেই অনুমান করা যায়।\nসরকারি চাকরি গ্রহণের ক্ষেত্রে দেশের সকল নাগরিকেরই সমান অধিকার ভোগ করার কথা। কিন্তু এক্ষেত্রে কী দেশে মানবাধিকার প্রতিষ্ঠিত হয়েছে? রাজনৈতিক পরিচয় এবং টাকা, মামার জোর না থাকলে যত মেধাবী হোক না কেন কেউ চাকরি পায় না। চাকরির ক্ষেত্রে দলীয়করণ মানবাধিকারের চরম লংঘন। বাংলাদেশে চাকরির ক্ষেত্রে প্রকাশ্যেই মানবাধিকার লংঘিত হচ্ছে। এসব দেখার ও বলার যেন কোন কর্তৃপক্ষ নেই।\nবাংলাদেশ সংবিধানের তৃতীয় ভাগে ২৭ অনুচ্ছেদ থেকে ৪৭ অনুচ্ছেদ পর্যন্ত মৌলিক অধিকার সমূহ ঘোষিত হয়েছে। রাষ্ট্র নাগরিকদের ব্যক্তিত্ব বিকাশের জন্যই মৌলিক অধিকার নামক অপরিহার্য সুযোগ-সুবিধা প্রদান করেছে। সংবিধান সংশোধন, দেশে জরুরি অবস্থা জারি করা ছাড়া মৌলিক অধিকার থেকে জনগণকে বঞ্চিত করার কোন সুযোগ নেই। সরকার রাষ্ট্রের পক্ষ থেকে নাগরিকদের মৌলিক অধিকার ভোগের নিশ্চয়তা দিবে, সহায়তা প্রদান করবে, এটাই স্বাভাবিক। বাংলাদেশের সংবিধানে সন্নিবেশিত অনেক মৌলিক অধিকারই জাতিসংঘ ঘোষিত মানবাধিকারে স্থান পেয়েছে।\nবাংলাদেশের সংবিধানে সন্নিবেশিত মৌলিক অধিকারের মধ্যে রয়েছে- আইনের দৃষ্টিতে সবাই সমান, ধর্ম-বর্ণ, গোষ্ঠী, নারী-পুরুষ ভেদে বা জন্মস্থানের কারণে কোন নাগারিকের প্রতি রাষ্ট্র বৈষম্য প্রদর্শন করবে না। প্রজাতন্ত্রের কর্মে নিয়োগ বা পদ লাভের ক্ষেত্রে সকল নাগরিকের জন্য সমান সুযোগ থাকবে। সুযোগের সমতার ক্ষেত্রে বৈষম্য প্রদর্শন করা যাবে না। সকল নাগরিকের আইনের আশ্রয় লাভের অধিকার থাকবে। জীবন ও ব্যক্তি স্বাধীনতা হতে কোন ব্যক্তিকে বঞ্চিত করা যাবে না। কোন গ্রেফতারকৃত ব্যক্তিকে গ্রেফতারের কারণ না জানিয়ে প্রহরায় আটক রাখা যাবে না। বিনা কারণে কাউকে গ্রেফতার করা যাবে না। কোন ব্যক্তিকে তার মনোনীত আইনজীবীর সাথে পরামর্শ ও তার দ্বারা আত্মপক্ষ সমর্থনের অধিকার হতে বঞ্চিত করা যাবে না।\nবিচার ও দন্ড সম্পর্কে সংবিধানের ৩৫ নং অনুচ্ছেদে বলা হয়েছে- কোন ব্যক্তিকে যন্ত্রণা দেয়া, নিষ্ঠুর, অমানুষিক বা লাঞ্ছনাকর দন্ড দেয়া যাবে না। প্রত্যেক নাগরিক দেশের সর্বত্র অবাধে চলাফেরা করতে পারবে। শান্তিপূর্ণভাবে সমবেত হবার এবং জনসভা ও শোভাযাত্রায় যোগদান করার অধিকার, সমিতি বা সংঘ গঠন করার অধিকার, চিন্তা ও বিবেকের স্বাধীনতা, পেশার স্বাধীনতা, ধর্মীয় স্বাধীনতা, সম্পত্তি অর্জন, সম্পত্তি ভোগ করার অধিকার বাংলাদেশের প্রতিটি নাগরিকের সাংবিধানিক মৌলিক অধিকার। রাষ্ট্রের নিরাপত্তা, শৃঙ্খলার হুমকি সৃষ্টি না করলে কোন নাগরিকের গৃহে বলপূর্বক প্রবেশ, তল্লাশি বা আটক করা যাবে না।\nএখন প্রশ্ন হচ্ছে- বাংলাদেশের নাগরিকগণ কী রাষ্ট্র প্রদত্ত এসব মৌলিক অধিকার ভোগ করতে পারছেন? সরকার কী জনগণকে এসব অধিকার ভোগ করার সুযোগ করে দিচ্ছেন? মৌলিক মানবাধিকার প্রতিষ্ঠায় সরকার কতটুকু আন্তরিক? বাংলাদেশের মৌলিক মানবাধিকার পরিস্থিতি নিয়ে মানুষ উদ্বিগ্ন। অনেক নাগরিকই এ নিয়ে অসন্তোষ প্রকাশ করছেন। দেশীয় ও আন্তর্জাতিক মানবাধিকার সংগঠন বাংলাদেশের মৌলিক মানবাধিকার পরিস্থিতি নিয়ে দীর্ঘদিন যাবৎ ক্ষুব্ধ প্রতিক্রিয়া ব্যক্ত করছেন। প্রতিদিন পত্রিকার পাতা উল্টালে এবং টেলিভিশনের খবর দেখলে বাংলাদেশের মানবাধিকারের পরিস্থিতি বুঝতে কারো একটু কষ্ট হওয়ার কথা নয়। হত্যা, খুন, সন্ত্রাস, রাহাজানি, সংবাদপত্র, বাকস্বাধীনতায় হস্থক্ষেপ, বিরোধীদলের উপর নির্যাতন ও সভা সমাবেশে বাধা প্রদান বাংলাদেশে নিত্যনৈমিত্তিক ঘটনা। এসব ঘটনার মাধ্যমেই বোঝা যায় দেশের মানবাধিকার পরিস্থিতির কতটুকু অবনতি হয়েছে।\nবাংলাদেশে গণতান্ত্রিক শাসন প্রতিষ্ঠিত হলেই মৌলিক অধিকার ও মানবাধিকারের সুরক্ষা হবে। আইনের শাসন, বিচার বিভাগের স্বাধীনতা প্রতিষ্ঠা ছাড়া গণতান্ত্রিক শাসন কায়েম করা সম্ভব নয়। রাষ্ট্রের পক্ষ থেকে সরকার নাগরিকদের রাষ্ট্র প্রদত্ত মৌলিক মানবাধিকার প্রতিষ্ঠায় কতটুকু আন্তরিক ও সচেষ্ট তার উপরই নির্ভর করবে দেশের সু-শাসন। দেশে সু-শাসন প্রতিষ্ঠিত না হলে শুধু শুধু গলাবাজি করে মানবাধিকার বা মৌলিক অধিকারগুলো বাস্তবায়িত হতে পারে না। জনগণও সেই অধিকার ভোগ করতে পারে না। যেই দেশের জনগণ মৌলিক ও মানবাধিকার ভোগ করতে পারে না, সে দেশে সুশাসনও প্রতিষ্ঠিত হতে পারে না। যেখানে সু-শাসন নেই, মৌলিক অধিকার নেই, মানবাধিকার নেই, আইনের শাসন নেই, বাক ও বিবেকের স্বাধীনতা নেই, বিরোধী দলের মর্যাদা নেই, সেখানকার মানুষও সুখে নেই, শান্তিতে নেই, নিরাপদে নেই। তারা তাদের মূল্যবান জীবন ও নিরাপত্তা নিয়ে সব সময় উৎকন্ঠিত ও আতংকিত থাকে। সরকারের কাজ মানুষের জীবনের নিরাপত্তা দেয়া এবং ব্যক্তির মৌলিক ও মানবাধিকার ভোগের নিশ্চয়তা দেয়া।


‘ছবির নাম পরিবর্তন করতে হবে!’, অক্ষয়ের 'পৃথ্বীরাজ'-এর উদ্দেশে হুমকি করণি সেনার! - Karni Sena threatend Akshay Kumar starrer 'Prithwiraj' movie, demands change in title , Bangla News\nবাংলা নিউজ > বায়োস্কোপ > ‘ছবির নাম পরিবর্তন করতে হবে!’, অক্ষয়ের 'পৃথ্বীরাজ'-এর উদ্দেশে হুমকি করণি সেনার!\n'পৃথ্বীরাজ' ছবির মহরতে অক্ষয়কুমার এবং মানুষী চিল্লার। ছবি সৌজন্যে - হিন্দুস্তান টাইমস\n‘ছবির নাম পরিবর্তন করতে হবে!’, অক্ষয়ের 'পৃথ্বীরাজ'-এর উদ্দেশে হুমকি করণি সেনার!\n১ মিনিটে পড়ুন . Updated: 31 May 2021, 03:01 PM IST লেখক Rahul Majumder\nফের চর্চায় উঠে এলো করণি সেনা। এবার তাদের লক্ষ্য অক্ষয় কুমারের 'পৃথ্বীরাজ'। করণি সেনার দাবি, নাম পাল্টাতে হবে ছবির। নচেৎ ফল ভোগ করার জন্য যেন প্রস্তুত থাকে ছবি নির্মাতা সংস্থা।\nKarni Sena Demand Name change Prithviraj movie Akshay Kumar movie\nফের চর্চায় উঠে এল করণি সেনা। বছর তিনেক আগে প্রথমবার খবরের শিরোনামে উঠে আসে এই দল। সৌজন্যে বনশালি পরিচালিত ছবি 'পদ্মাবৎ'. ইতিহাসকে বিকৃত এবং রাজপুতদের অবমাননা করা হয়েছে, এই অভিযোগে সঞ্জয় লীলা বনশালি পরিচালিত সেই ছবি মুক্তি আটকাতে উঠে পড়ে লাগে করণি সেনা। উত্তাল হয় গোটা দেশ। বিক্ষোভের আঁচ ছড়িয়ে পড়ে গোটা দেশে। ভাঙচুর থেকে শুরু করে আগুন লাগানো কোনও কিছুতেই পিছপা হয়নি তারা। কয়েক মাস আগে সইফ আলি খান অভিনীত 'তান্ডব' ছবিটি মুক্তি পেয়েছিল একটি বিখ্যাত ওটিটি প্ল্যাটফর্মে। সেই ছবি ঘিরেও বিক্ষোভ দেখায় এই ধর্মীয় দল। 'পদ্মাবৎ' ও 'তান্ডব' এর পর এবার কারণি সেনার লক্ষ্য অক্ষয় কুমারের 'পৃথ্বীরাজ'.\nএই দলের দাবি, ছবির নাম পরিবর্তন করতে হবে নির্মাতাদের। এই প্রসঙ্গে এক জাতীয় স্তরের সংবাদমাধ্যমকে করণি সেনার যুব সভাপতি সুরজিৎ সিং রাঠৌর বলেন, "গোটা ছবির গল্পই যখন 'মহান' পৃথ্বীরাজ চৌহানের জীবন ও তাঁর কর্মকান্ড নিয়ে তৈরি, তাহলে সেক্ষেত্রে কীভাবে নির্মাতা সংস্থা এই ছবির নাম স্রেফ 'পৃথ্বীরাজ' রাখতে পারেন! এটা তো তাঁর প্রতি অসম্মান। তাই আমরা চাই ছবির নাম পরিবর্তন করে তাঁর উদ্দেশে যথাযথ সন্মান জানানো হোক।" এখানেই না থেমে করণি সেনার ওই যুব সভাপতির হুমকি, "আমাদের দাবি যদি না শোনা হয় তাহলে বনশালির 'পদ্মাবৎ'-কে যে যে পরিস্থিতির সম্মুখীন হতে হয়েছিল এঁরাও ঠিক সেই একইরক্ম পরিস্থিতির সম্মুখীন হবেন। ছবির নির্মাতারা সেসবের জন্য প্রস্তুত থাকেন!" উল্লেখ্য, অক্ষয়কুমার অভিনীত 'পৃথ্বীরাজ' ছবিতে রয়েছেন প্রাক্তন বিশ্ব সুন্দরী মানুষী চিল্লার। এই ছবির গল্প যে কবি চাঁদ বরদাইয়ের বিখ্যাত গ্রন্থ ' পৃথ্বীরাজ রাসো' থেকে অনুপ্রাণিত সেকথা এএনআই সংবাদমাধ্যমকে দেওয়া এক সাক্ষাৎকারে নিজেই জানিয়েছিলেন ছবির পরিচালক চন্দ্রপ্রকাশ দ্বিবেদী।\nপ্রসঙ্গত, রাজস্থানে 'পদ্মাবৎ' এর শ্যুটিংয়ের জন্য হাজির হয়েছিলেন বনশালি ও তাঁর গোটা টিম। শ্যুটিংও চলছিল জোরকদমে। এরই মাঝে সেটে হাজির হয় করণি সেনার প্রচুর সদস্য। সেটে রীতিমতো তান্ডব চালানোর পাশাপাশি পরিচালক বনশালীকেও শারীরিকভাবে হেনস্থা করা হয় তাদের তরফে। পরবর্তী সময়ে বনশালি এবং ছবির মুখ্য অভিনেত্রী দীপিকা পাড়ুকোনকে লাগাতার হত্যার হুমকিও দেওয়া হয় করণি সেনার পক্ষ থেকে। সুপ্রিম কোর্টের নির্দেশ উপেক্ষা করে বিক্ষোভ চালিয়ে যায় এই দল। শেষপর্যন্ত 'পদ্মাবৎ' মুক্তি পাওয়ার পর একটি বিবৃতি প্রকাশের মাধ্যমে নিজেদের সেই বিক্ষোভ তুলে নেয় তারা।


ওয়েবসাইটের ব্যান্ডউইথ সীমা (bandwidth limit) কী? ব্যান্ডউইথের সীমা অতিক্রম করলে কী করণীয়? | টিপসগুরুবিডি\n10জিরো গ্র্যাভিটি শুক্রবার, ২৭ মার্চ, ২০২০ Edit this post\nআমি এই আইটি ব্যাপারগুলো খুব ভাল বুঝি না। আমি যেটুকু বুঝি, তা সহজ করে বলার চেষ্টা করছি। বাকিটা আপনি বুঝতে পারবেন কতটা ভাল বলতে পেরেছি বা কতটুকু বোঝাতে পেরেছি। আমি বেশি গভীরে গেলাম না, জটিলতা বিসর্জন দিলাম।\nসাধারণত ওয়াবসাইটের ব্যান্ডউইথ বলতে আমি সহজে যা বুঝি তা হচ্ছে, ইউজাররা ঠিক কতখানি ডাটা ডাউনলোড করতে পারবে। এই ব্যাপারটি কি, তা নিচেরটুকু পড়লে বুঝতে পারবেন আশা রাখি।\nধরেন, কোন ওয়েবসাইটের প্রতিটি ওয়েবপেজের টেক্সট সাইজ ৩ কিলোবাইট ও গ্রাফিক্স সাইজ ১০ কিলোবাইট (KB)। প্রতিদিন এই ওয়েবসাইটে ১০০ জন ভিজিটর গড়ে যদি ৩টি ওয়েবপেজ ভিজিট করে, তবে এই ওয়েবসাইটের নুন্যতম ব্যান্ডউইথ প্রয়োজন হবে = (3KB+10KB) *100*3*30= 1,17,000 KB (কিলোবাইট), মানে 114.26 MB (মেগাবাইট)। আপনাকে ১০০ ভিজিটর টার্গেট করে এই মানের ওয়েবসাইটটি চালানোর জন্য এর থেকে বেশি পরিমাণ, অর্থাৎ ১১৪.২৬ এম্বির চেয়ে বেশি ব্যান্ডউইথ কিনতে হবে। যেসব ওয়েব হোস্টিং কোম্পানি আনলিমিটেড ব্যান্ডউইথ প্রদান করে, তাদের সার্ভারের ম্যাক্সিমাম ক্যাপাসিটি ও লোড সম্পর্কে জানতে হবে।\n৪ শতকের উপর করা একটি ১তলা বাড়িতে ৬ জন মানুষ থাকা, আর ১বিঘার উপরে করা বাড়িতে ৬ জন মানুষ থাকার ব্যাপারটি এখানে চিন্তা করতে পারেন।\nটিপসগুরুবিডি: ওয়েবসাইটের ব্যান্ডউইথ সীমা (bandwidth limit) কী? ব্যান্ডউইথের সীমা অতিক্রম করলে কী করণীয়?